"Kadang-Kadang Bila Nak Tidur, Fattah Minta Potongkan Kuku"

Kata orang bercinta lepas kahwin lebih indah rasanya, begitulah dengan, Fattah Amin dan Fazura. Masih mood berbulan madu, Fazura memberitahu suaminya manja orangnya dan tidak pernah memberikannya tekanan.

“Kami bercinta selepas berkahwin. Apabila sudah menjadi isterinya, ada juga perangainya saya baru tahu. Dia seorang yang manja. Kadang-kadang, apabila tiba masa nak tidur, dia akan suruh potongkan kuku. Jadi, kenalah bangun”

“Kalau saya cakap nanti, orang kata saya mengada-ngada pula, tetapi Fattah sememangnya seorang suami yang baik dan sangat memahami. Dia tidak pernah memberikan sebarang tekanan kepada saya, apatah lagi mengongkong”

Menurut Fazura, Fattah sama sekali menangkis tanggapan negatifnya terhadap perkahwinan kerana bimbang mendapat suami yang suka mengongkong. Tiga bulan melayari bahtera cinta, Fazura akui Fattah merupakan lelaki terbaik.

“Sebelum ini, memang saya takut untuk berumah tangga kerana bimbang akan dapat suami yang suka mengawal gerak-geri dan mengganggu kerjaya saya. Ternyata Fattah tidak bersikap sedemikian. Kalaulah saya tahu sikapnya itu lebih awal, sudah lama saya berkahwin dengannya,” katanya.

Seronok tengok pasangan ini bahagia, biarpun ramai yang tidak selesa dengan kemesraan yang dipamerkan. Tayang suami dikatakan ‘show off’, tidak tayang dikatakan pula hubungan retak, ada sahaja yang tidak kena di mata peminat. (rtky/w)


"Doakan Saya Selamat, Minta Maaf Dan Halalkan Segalanya"

Berada di Taiwan atas urusan kerja, Janna Nick cemas apabila negara itu dilanda gempa bumi Selasa lalu. Jelasnya ketika kejadian berlaku beliau sedang mandi namun dapat merasa gegaran berukuran 5.3 magnitud pada 10.47 malam.

“Saya okey, cuma masih terkejut dan takut ketika mengetahui gagaran yang berlaku adalah gempa bumi. Saya tidak sempat buat apa-apa ketika itu kerana sedang mandi dan keadaan bergegar dalam beberapa saat”

Masih perlu berada di negara itu sehari lagi, Janna meminta peminat mendoakan keselamatannya ketika di sana. Manakala menerusi Instagram, Janna sempat menceritakan kejadian tersebut dan meminta maaf kepada semua.

“Saya ada satu malam lagi di sini doakan saya selamat. Saya baru berdepan pengalaman gempa bumi di Taipei, apa pun minta maaf dulu semua dan halalkan segalanya,” katanya kepada m Star Online.

Kami harapkan Janna baik-baik sahaja sepanjang berada di sana, semoga segalanya berjalan dengan lancar. Untuk pengetahuan Taiwan antara negara yang kerap berlaku bencana alam gempa bumi, paling terbaru pada 7 Febuari lalu. (rtky/w)


Rafidah 3R Nafi Kahwin Pasangan Sejenis

Beberapa hari ini kecoh di media sosial tentang bekas pengacara program 3R yang dikatakan sudah berkahwin dengan kekasih sejenis di Australia.

Berita itu tersebar selepas gambar Rafidah bersama pasangannya itu menunjukkan cincin yang tersarung di jari masing-masing.

Namun, menerusi satu sumber, Rafidah menafikan dakwaan tersebut dan ianya hanya fitnah semata-mata.

Rafidah juga turut mempersilakan orang ramai untuk membuat semakan pendaftaran kahwin atau ke atas pasport miliknya untuk mengesahkan dakwaan tersebut.

“Sesiapa yang kaki gosip tu, kalau nak buat semakan pendaftaran kahwin ke, atau nak semak pasport sekalipun dipersilakan sebab sah-sah tak ada.”

Bagaimanapun, Instagram wanita yang dikatakan kekasih Rafidah yang memuat naik foto tersebut didapati tidak lagi wujud.


Minum Air Sejam Lepas Makan Rahsia Che Ta Langsing

Sebut je nama Che Ta kecantikan yang dimiliki olehnya tidak dapat ditandingi orang muda. Boleh dikatakan Che Ta ni masih nampak macam anak dara walaupun usianya menginjak 44 tahun.

Che Ta juga seorang yang cerewet dalam kecantikan. Tak pernah rasanya nampak Che Ta dalam keadaan tidak terurus. Sentiasa nampak cantik dan semuanya cukup sempurna.

Mesti ramai nak tahu cara Che Ta menjaga kecantikan dan kekal langsing walaupun sudah memiliki 3 cahaya mata.

“Yang penting, bersenam. Selain bagus untuk kesihatan, berpeluh juga bagus untuk kulit. Ia melambatkan proses penuaan.”

“Minum air hanya apabila sudah selesai makan. Hindari makanan berkolesterol tinggi. Macam I, memang wajib makan nasi. Kalau tak makan nasi rasa lemau aja. Tapi kawal kadar pengambilannya.”

“Secara jujurnya tiada apa-apa rahsia yang saya amalkan. Cuma saya selalu fikir muda dan gembira sentiasa, saya tidak pernah fikir saya sudah berusia 40 tahun dan saya tidak suka fikir masalah. Pendek kata, saya sentiasa ‘happy go lucky.”

“Untuk kecantikan kulit, setiap waktu pagi, saya akan cuci muka terlebih dahulu dengan air sejuk dan ia memang saya amalkan semenjak remaja lagi.”


Bekas Pengacara 3R Kahwin Pasangan Sejenis Di Australia?

Sedang kecoh di media sosial ketika ini tentang perihal salah seorang daripada bekas pengacara program popular 3R yang khabarnya sudah selamat melangsungkan perkahwinan dengan kekasihnya di Australia.

Lebih menarik, kekasih kepada Rafidah Abdullah merupakan pasangan sejenis dan tidak hairanlah mereka memilih Australia sebagai lokasi perkahwinan kerana negara itu punyai polisi mesra perkahwinan sejenis.

“We?… hells yeah, we are! Signing my death warrant/agreement to be enslave. No hashtag, no photoshoot, no special dress… just love. Lol. We did it. Many thanks, friends. You’ve been great!”

Berita itu didedahkan sendiri oleh pasangan Rafidah Abdullah menerusi Instagram yang terus mendapat perhatian ramai.

Ramai yang meluahkan rasa kecewa dengan pilihan hidup Rafidah Abdullah itu namun kami percaya beliau sudah mampu berfikir jauh untuk kebaikan diri sendiri. Jika itu kebahagian yang dicari, siapa kita untuk menjadi hakim? (rtky/m)


Netizen Dakwa Produk Aliff Syukri Pakai Pelaris?

Belum reda lagi kecaman dari netizen tentang filem Badang yang dilakonkan oleh beliau, tambah lagi isu terbaru tentang produk keluarannya.

Baru-baru ini, Datuk Seri Aliff Syukri memuat naik foto mesej yang diterima olehnya di Instagram. Ada pihak mendakwa produk D’Herbs menggunakan ‘pelaris’.

Isu itu timbul apabila seorang netizen telah berjumpa seorang ustaz yang juga merupakan pengamal perubatan melarangnya untuk menggunakan produk Aliff Syukri.

Pengamal itu juga ada menyebut semua produk yang dijual oleh Aliff Syukri menggunakan pelaris.

Dalam kepsyen tersebut Aliff meluahkan rasa kesal dengan sikap beberapa pihak yang menuduhnya melakukan perkara syirik.

“Bertaubatlah ustaz. Ustaz yang bijak nasihat saya jangan jadi syirik. Saya berniaga secara betul dan halal semua ada KKM, dan kelulusan dari kementerian kesihatan malaysia.

Tambah Aliff lagi, beliau melakukan perniagaan secara jujur dan semua produknya mendapat kelulusan serta selamat digunakan.


Sufian Suhaimi Tak Berdendam Dengan Elfira Loy

Hubungan pertunangan Sufian Suhaimi dan Elfira Loy putus secara rasmi selepas cincin pertunangan dipulangkan oleh bapa Elfira, Ahmad Sabri Ariffin mengikut adat, Ahad lalu.

Selepas beberapa hari mendiamkan diri, Sufian Suhaimi menjelaskan dia menerima segala ketentuan dan tiada dendam antara mereka.

“Saya reda dengan ketentuan ini dan semuanya sudah selesai mengikut adat. Terima kasih untuk segala doa yang baik-baik daripada orang ramai.

“Pertunangan kami sudah putus, namun hubungan kami tetap baik sahaja. Tiada dendam antara kami dan saya mendoakan semoga Elfira ditemukan dengan jodoh yang baik dan berharap doa yang sama untuk diri saya,” katanya kepada Kosmo.

Tambah Suhaimi lagi, dia tidak mahu memanjangkan lagi cerita tentang kisah cintanya yang tidak kesampaian dan mahu ubati kekecawaan dengan menghasilkan lagu.

“Saya akan ingat tarikh 23 atau 24 Mac depan yang sepatutnya hari perkahwinan saya. Kalau semuanya berjalan lancar, saya akan kongsi perasaan putus cinta ini dengan anda semua menerusi sebuah lagu,” ujarnya lagi.


"Saya Akan Ingat Tarikh 23 & 24 Mac Depan"

Secara rasmi berakhir sudah tali pertunangan diantara Sufian Suhaimi dan Elfira Loy semalam, bagaimanapun difahamkan Sufian tidak berada di rumah ketika itu. Menganggap dugaan ini punya hikmah, Sufian ingin meluahkan rasa hati kekecewaanya menerusi lagu yang bakal dikeluarkan.

“Semuanya sudah selesai mengikut adat. Saya tidak ada ketika keluarga Elfira datang ke rumah. Namun, kedua ibu bapa saya memaklumkan perkara ini, petang semalam. Apa pun, saya bersyukur ramai yang mengambil tahu mengenai kami”

“Ada pepatah Inggeris berkata, ‘a broken heart creates a masterpiece’. Selepas ini, saya nak kongsi apa yang saya rasa melalui lagu,” katanya kepada Harian Metro mengenai pemulangan cincin tunang oleh bapa Elfira.

Menerima keputusan ini dengan hati terbuka, Sufian akui hubungan beliau dan keluarga Elfira masih baik. Malah jelasnya, beliau tidak berdendam terhadap keluarga beliau dan mendoakan Elfira akan bertemu dengan jodoh yang baik.

Selain itu, rakan-rakan artis turut bersimpati terhadap berita ini dengan mendoakan yang terbaik buat pasangan ini selain mendoakan masing-masing terus tabah dan kuat menghadapi dugaan ini. (rtky/w)


"Keluarga Kami Redha, Tak Perlu Ada Sidang Media"

Jika sebelum ini, penyanyi Sufian Suhaimi cuba menafikan bahawa pertunangannya bersama Elfira Loy belum berakhir, kenyataan dari ayah pelakon wanita berkenaan akhirnya menjadi penutup bagi kisah ini.

Menurut laporan BH Online, bapa Elfira, Ahmad Sabri Ariffin telah memulangkan cincin pertunangan mengikut adat di kediaman Sufian yang terletak di Muar, Johor.

“Kami sekeluarga sudah membuat keputusan memutuskan tali pertunangan antara Elfira dan Sufian. Kami anggap antara anak saya dan dia (Sufian) tiada jodoh. Apa juga alasan atau sebab musabab lain itu tak perlulah ditulis kerana ia akan menyakitkan hati dan menyinggung perasaan orang lain”

“Biarlah ia tersimpan erat dan hanya keluarga masing-masing saja tahu,” jelasnya kepada portal berita tersebut. Tambah ayah pelakon itu lagi, usaha untuk memulangkan cincin tersebut sudah cuba untuk dilakukan sebelum Elfira mengerjakan umrah, namun ada saja halangan.

“Baik keluarga saya dan keluarga Sufian menerima keputusan itu dengan terbuka. Kami masing-masing reda dengan apa yang sudah tertulis dan sepakat meneruskan hubungan baik tanpa perlu bermusuh,” katanya.

Selain itu bapa Elfira juga menyatakan bahawa tidak perlu ada lagi kenyataan daripada pihak Elfira dan Sufian atau pun sidang media bagi menjaga perasaan kedua-dua belah pihak. (rtky/s)


Eina Azman Hadiahkan Jam RM40,000 Untuk Anak

Bertuah badan anak anak kembar pasangan Eina Azman dan suami apabila menerima dua utas jam tangan mewah berjenama Rolex yang setiap satunya bernilai hampir RM20,000.

Perkara itu didedahkan oleh Eina Azman sendiri melalui kemaskini menerusi Instagram beliau ketika sambutan ulangtahun hari lahir anak kembarnya Karl Kareef dan Arianna Aubrey di Pulau Pinang.

Pendedahan Eina Azman ini mengundang pelbagai reaksi orang ramai yang rata rata bersetuju yang hadiah mewah sebegitu tidak perlu untuk anak yang masih kecil.

Tetapi pasangan itu pasti lebih tahu apa yang mereka lakukan. Mungkin pembelian jam mewah Rolex ini merupakan satu pelaburan untuk anak anak mereka — jam mewah makin hari makin naik harga bukan? (rtky/m)


Aliff Syukri Kongsi Rahsia Mudah Jadi Kaya Raya

Siapa yang tak kenal dengan usahawan dan jutawan kosmetik terkenal Datuk Seri Aliff Syukri. Rasanya ramai yang tahu banglo mewah baru milik Aliff Syukri bernilai RM20 juta.

Lihat saja kereta yang dipandu olehnya memang mewah habis. Lepas tu penampilannya dari atas sampai bawah semuanya berjenama.

Umum mengetahui, Aliff Syukri memulakan perniagaannya dari bawah dan melalui detik kesusahan sebelum bergelar jutawan.

Baru-baru ini, beliau sendiri kongsikan tips menjana dan memperlipatkan ganda duit dan pendapatan.

Seboleh-bolehnya jangan beli kereta dahulu. Beli aset seperti rumah atau tanah terlebih dahulu. Ini kerana nilai kereta jatuh. Tidak seperti harga rumah atau tanah yang semakin meningkat harga.

Bila berhutang, paling sakit nak kena bayar interest atau pun bunga yang tinggi melambung. Paling penting jangan pinjam daripada pinjaman wang tidak berlesen.

Hujung tahun lalu, Aliff sendiri kongsikan bahawa beliau juga menyimpan di ASB untuk melipat gandakan simpanan yang dimiliki. Rasanya semua tahu, ASB antara simpanan paling selamat dan berbaloi.

Jika anda jenis yang suka berbelanja, pastikan anda habiskan duit untuk sesuatu yang menguntungkan seperti emas. Atau anda boleh beli rumah untuk disewakan untuk mendapat pendapatan bulanan.

Umum mengetahui, Datuk Aliff Syukri mula berniaga sejak di usia muda. Macam-macam kerja yang dilakukan untuk mencari duit tambahan. Tengok sekarang, walaupun dah kaya tetap sibuk untuk menggandakan lagi pandapatan beliau.


“Saya Berhijab Kerana Allah, Bukan Sebab Boyfriend”

Walaupun kini kurang membintangi drama di kaca televisyen, tapi sebenarnya Sherry Ibrahim masih sibuk dengan jadual hariannya, lebih-lebih lagi dengan produk kosmetiknya sendiri iaitu Deeja Cosmetics.

Tahun 2016, pelakon cantik ini membuat keputusan untuk berhijab sepenuhnya pada hari lahirnya yang ke-33. Menurut Sherry, hatinya terbuka secara tiba-tiba untuk berhijab.

Ada yang mengatakan Sherry berhijab kerana orang lain dan orang lain yang dimaksudkan itu seseorang yang istimewa.

“Mungkin itulah yang dikatakan hidayah. Sesungguhnya, Sherry berhijab kerana Allah SWT,untuk diri sendiri dan sudah tentunya juga Sherry lakukannya demi ibu bapa Sherry.

“Merekalah yang mendorong Sherry untuk memilih jalan ini selain ahli keluarga yang lain dan kawan-kawan rapat Sherry. Dalam masa yang cukup singkat Dia permudahkan segala urusan.”

Tambah Sherry, di awal penghijrahannya, dia mengaku agak kekok untuk mengenakan tudung ketika keluar rumah dan perlukan masa untuk sesuaikan diri.

“Awalnya, Sherry akui agak kekok juga dan mengambil masa lebih kurang dua minggu untuk sesuaikan diri dengan keadaan apabila berada di luar. Maklumlah, kalau dulu atas kepala tidak bertutup, tetapi kini dilitupi tudung.

“Alhamdulillah, seperti yang Sherry katakan tadi, Allah permudahkan segala urusan dan hingga kini Sherry rasa lebih selesa dan selamat dengan berhijab. Begitulah, perkara baik Allah pasti permudahkan,” ujarnya kepada Intrend.


10 Selebriti Popular Yang Mengambil Anak Angkat

Boleh dikatakan ramai juga selebriti popular Malaysia yang mengambil anak anagkat. Tindakan mereka harus dipuji kerana bukan mudah untuk menjaga anak angkat lebih-lebih lagi jika mereka masih bujang.

Apa yang pasti, ia patut dijadikan contoh kerana mereka sanggup membela nasib kanak-kanak yang mungkin ketiadaan ibu bapa.

Stacy antara selebriti yang mengambil anak angkat walaupun ketika itu masih belum lagi bujang. Stacy mengambil Bella De Luna Velentine yang berasal dari Sabah sebagai anak angkatnya. Bella kini berusia 6 tahun.

Sebelum mendirikan ruamh tangga, Datin Paduka Umie Aida juga turut mengambil dua orang anak angkat iaitu Mohd Daniel Firdaus dan Mohd Dzulhelmy yang kini sudah meningkat dewasa.

Penyanyi yang terkenal dengan lagu Bunga-Bunga Cinta ini juga turut mengambil seorang anak angkat lelaki pada tahun 2007 iaitu Mohd Adam Emir. Pada awalnya, Misha tidak mendapat hak penjagaan sepenuhnya sehingga tahun 2009. Kemudian, Misha mengambil seorang lagi anak angkat perempuan, Humaira Lateefa. Kini, Misha turut mempunyai seorang anak kandung lelaki, Muhammad Idris Ezzwa.

Pada tahun 2010, Almy Nadia mengambil anak angkat, Nur Afrina Darwisya yang kini berusia 8 tahun. Alamy kini mempunyai dua orang anak kandung bersama suaminya Fizz Fairuz.

Sepanjang 27 tahun perkahwinan bersama bekas suaminya Bade Azmi, Erma memiliki 5 orang anak angkat iaitu Syamil Ikhwan, 24, Ahmad Arir, 22, Ahmad Aifin, 20, Citra, 15, dan Nurain, 11.

Pada tahun 2013, khabar angin mendakwa Jue menghilangkan diri kerana mengandung. Namun sebenarnya, pelakon itu sibuk menjaga anak angkatnya. Anak angkatnya kini berusia 5 tahun.

Umum mengetahui Fynn mempunyai masalah untuk hamil dan pernah juga mengambil seorang anak angkat lelaki, Bakti Arjuna Fitri yang kini sudah menjangkau usia 5 tahun. Baru-baru ini juga, Fynn Jamal baru saja mengambil seorang lagi anak angkat perempuan yang diberi nama Sakti Kencana Fitri.

Pada tahun 2015, Zizie Ezette membuat keputusan untuk mengambil anak angkat yang diberi gelaran Baby J. Sedang hamil anak kembar pada tahun lalu, rupanya Zizie mengasuh seorang lagi anak angkat, Aaric Zayn Izette yang kini berusia tujuh bulan setengah.

Tahun lalu, usahawan kosmetik popular Aliff Syukri mengambil dua orang anak angkat yang diberi nama Ameena dan Qayyum. Isterinya, Datin Shahida juga kini sedang hamil anak ke-4.

Pada Mei tahun lalu, penyanyi yang terkenal dengan lagu Jampi ini mengambil anak angkat seorang bayi perempuan yang diberi nama Nur Halena. Menurut Hael, anak angkatnya itu merupakan rezeki yang sangat berharga buat dirinya.


"Tak Suka, Jangan Tengok"

Kemesraan pasangan Fattah Amin dan juga isteri, Fazura memang tidak dapat dinafikan lebih-lebih lagi perkara tersebut turut dikongsikan di laman sosial. Namun yang peliknya, ada golongan yang tidak berpuas hati dengan kemanisan mereka berdua.

“Saya tidak faham dengan sesetengah pihak yang menghina dan mengutuk tapi masih mahu melihat gambar atau video kami. Mudah saja sebenarnya, jika tidak suka, mengapa membazirkan masa untuk tengok?”

“Seperti yang sering saya tegaskan sebelum ini, berdoalah dan cakap saja yang baik-baik. Atau lebih baik berdiam diri daripada terus meninggalkan komen yang mampu mengguris hati mana-mana pihak,” jelasnya kepada BH Online.

Selain itu, Fattah turut menyatakan bahawa dia memperluaskan bidang perniagaannya bukanlah kerana memperlahankan kegiatan seni sebaliknya mahu perkara tersebut bergerak seimbang. (rtky/s)


“Saya Rasa Janggal Dengan Neelofa Sebenarnya”

Peminat dunia hiburan akhir akhir ini sibuk memperkatakan tentang kemesraan antara Zul Ariffin dan Neelofa yang bergandingan untuk drama bersiri Ti Amor Sweetheart 100 Hari.

Ramai yang berpendapat yang gandingan dua orang pelakon popular ini akan mencetuskan fenomena baru di Malaysia — bukan yang pertama kali dilakukan Neelofa apabila muncul dalam drama baru.

Zul Ariffin menerusi Instagram mendedahkan situasi sebenar bagaimana beliau boleh memperlihatkan kemesraan mereka berdua di layar perak walapun sebelum ini mereka tidak serapat mana.

“Jadi, inilah situasi sebenar di set, apabila dua pelakon yang tidak mengenali antara satu sama lain diletakkan dalam satu situasi yang seolah-olah mereka sudah mengenali bertahun-tahun”

“Ia boleh jadi janggal, sedikit memalukan tetapi pada akhirnya ia berkenaan menghasilkan sesuatu yang bukan sahaja sweet, dipercayai dan menyakinkan penonton tetapi merialisasikan apa yang telah produksi rancangkan,” tulisnya.

Tetapi bagi kami, pasangan Zul Ariffin dan Neelofa memang berjaya menonjolkan kemesraan yang diperlukan untuk menjayakan drama tersebut. Mesti ramai tidak sabar untuk menonton drama lakonan mereka nanti ‘kan? (rtky/m)


“Sila Hargai Bakat Saya, Bukan Kecam Sahaja”

Filem pertama lakonan jutawan kosmetik Malaysia, Aliff Syukri sudah beberapa hari ditayangkan di pawagam seluruh Malaysia dan nampaknya review yabng hadir dari kalangan penonton tidak memberangsangkan.

Ramai menyifatkan yang filem lakonan beliau berjudul Badang itu sebagai sebuah filem syok sendiri selain daripada kelemahan dari segi jalan cerita, efek khas dan mutu lakonan barisan pelakon yang ada.

Aliff Syukri baru baru ini memuatnaik status di Instagram meluahkan rasa tidak puas hati beliau tentang apa yang diperkatakan penonton filem Badang lebih lebih lagi berkaitan dengan bakat lakonan beliau.

“Jangan sampai saya hilang sabar. Saya tak kacau hidup korang pun kenapa menghina saya melampau-lampau? Kalau tak suka tak payah follow, hargai bakat saya bukannya kecam saya”

“Yang tidak menonton lagi tapi mengutuk tu memang tak boleh nak buat apa sebab memang kategori kaki kecam,” tulisnya.

Dalam masa yang sama, Aliff Syukri juga ada meluahkan rasa syukur dengan beberapa reaksi orang ramai yang sukakan filem Badang dan memberikan reaksi positif kepadanya. (rtky/m)


Rebecca: Muka Datin Ciplak Macam Mayat Jadian!

Masih lagi tercari-cari di mana punca perdebatan yang kini sedikit sebanyak membuka pekung sebelah pihak, Insta Stories pelakon Rebecca Nur Al Islam penuh dengan luahan dan juga komen yang berkaitan dengan seorang – datin muda ciplak.

Boleh tahan juga pendedahan yang dibuat oleh Rebecca di Instagram. Bermula dengan kenyataan bahawa dia kehilangan rakan-rakan kerana telah dihasut oleh datin muda ciplak tersebut dan kemudiannya berlarutan dengan mesej peribadi yang dihantar kepadanya melalui Instagram.

Selain itu, Rebecca turut mendedahkan bahawa datin ciplak tersebut turut membuatkan suaminya tidak berjumpa dengan keluarga sendiri selain mendedahkan datin tersebut turut berhasrat mengakhiri hubungan mereka dan kembali bersama bekas kekasih.

Boleh tahan juga mesej-mesej yang ditinggalkan oleh peminat dan pengikut Rebecca yang mendakwa pelbagai pendedahan dan perlakuan datin tersebut sebelum ini.

Berang dengan perkara itu juga, Rebecca turut meluahkan perasaan dan menyatakan bahawa datin muda ciplak berkenaan umpama mayat jadian. Anda tahu siapa yang Rebecca maksudkan? Semoga episod ini berkahir dengan penamat yang baik hendaknya. (rtky/s)


Sufian Suhaimi Dakwa Ibu Elfira Loy Jadi Pihak Ketiga?

Sebentar tadi ibu Elfira Loy telah mengesahkan tali pertunangan anaknya dan Sufian Suhaimi sudah putus. Tetapi lain pula jawapan balas Sufian, beliau tetap percaya mereka masih bertunang selagi cincin masih di jari manis wanita itu.

Menerusi pengurusnya, Mahadhir Mohamad, Sufian memberitahu hubungan beliau dan Elfira tidak mempunyai sebarang masalah kecuali dari pihak ketiga. Mungkinkah pihak ketiga itu datang dari ibu bapa Elfira?

“Dia berpegang kepada prinsip selagi cincin masih bersama Elfira mereka masih bertunang. Katanya dia dengan Elfira tiada masalah kecuali ada pihak ketiga,” kata pengurusnya kepada m Star Online.

Selain itu, ada juga perkara berbangkit mengatakan ibu Elfira terasa hati dengan Sufian, gara-gara beliau memuat naik kenyataan di Insta story mengatakan wanita itu merupakan orang ketiga dalam hubungan mereka.

Bagaimanapun Mahadhir berkata, Sufian akan tampil menjelaskan perkara sebenar di Instagramnya nanti. Manakala ibu Elfira akan bertermu dengan keluarga Sufian untuk memulangkan cincin dalam masa terdekat.

Nampaknya rumit juga hubungan Elfira dan Sufian ini, apalagi dengan kenyataan baru dikeluarkan Sufian, seolah ibu Elfira menghalang hubungan mereka. Apapun harapnya mereka dapat menyelesaikan masalah ini dengan cara baik. (rtky/w)


Jodoh Sufian Suhaimi, Elfira Loy Putus Di Tengah Jalan

Setelah episod teka-teki mengenai status hubungan mereka di laman sosial oleh peminat Sufian Suhaimi dan juga Elfira Loy, akhirnya ibu kepada Elfira iaitu Filzah Yusoff menjelaskan situasi sebenar yang berlaku di antara pasangan tersebut.

‘Tiada apa yang perlu saya huraikan lagi kerana sudah tertulis jodoh mereka tidak panjang. Insya-Allah dalam masa terdekat, bapa Elfira akan menemui keluarga Sufian untuk menyelesaikan urusan itu mengikut adat”

“Sebagai manusia, kita hanya mampu merancang, tetapi Allah menentukan segala-galanya. Setiap ibu mahukan yang terbaik untuk anaknya, termasuk dalam hal membabitkan jodoh”

“Saya cuma berharap anak saya dipertemukan dengan lelaki yang jujur, beriman dan tahu menjalankan tanggungjawabnya sebagai pemimpin keluarga. Ini kerana rezeki tidak datang bergolek jika tidak berusaha,” kongsinya kepada BH Online.

Untuk pengetahuan anda, pasangan ini sudah pun bertunang pada 6 Oktober tahun lalu dan dijangka untuk mendirikan rumahtangga sekitar awal Mac. Menurut portal berita itu lagi, sehingga kini Sufian masih lagi gagal untuk dihubungi. Bertabahlah belaka. Dunia penuh dugaan. (rtky/s)


“Sedih Tengok Bila Rasa Malu Dah Hilang”

Baru baru ini, para peminat dunia hiburan mula teruja dengan gandingan terbaru Neelofa dan Zul Ariffin dalam sebuah drama yang sedang menjalan penggambaran di Eropah.

Siap ada yang sudah mencipta hashtag baru di media sosial khas untuk pasangan ini. Peminat juga tidak sabar untuk melihat aksi pasangan ini di skrin televisyen apabila banyak gambar belakang tabir dikongsikan oleh mereka berdua.

Termasuklah sekeping gambar mesra yang melihatkan Neelofa melentok manja di bahu hero barunya, Zul Ariffin. Gambar tersebut telah menerima komen kurang sedap dari orang ramai.

Namun, ramai juga yang berkata ini sekadar lakonan dan tidak perlu diambil serius sangat dengan gambar Neelofa dan Zul Ariffin ini. Drama belum keluar pun sudah ada kontroversi, bertabahlah Neelofa & Zul Ariffin. (rtky/m)


Doktor Rayu Selebriti Tidak Promosi Suplimen Kanak-Kanak

kebelakangan ini ramai selebriti tanah air suka mempromosikan suplimen kanak-kanak tanpa mengetahui kesahihan bahan yang digunakan. Hal ini membuatkan Pakar Perunding Perubatan, Doktor Rafidah Abdullah membidas tindakan beberapa selebriti ini.

Jika dulu Neelofa dikecam teruk akibat mempromosikan suplimen anti kedutan untuk bayi, kini pelakon baru, Intan Najuwa pula tampil mempromosikan vitamin khas untuk kanak-kanak di laman Instagram.

Menerusi perkongsian itu, Rafidah menasihati mana-mana selebriti supaya tidak sesuka hati mempromosikan barangan kesihatan melibatkan kanak-kanak hanya kerana ingin menjana pendapatan. Rafidah juga meminta agar selebriti lebih bertanggungjawab sebagaimana mereka idola orang ramai.

Melalui posting lain, Rafidah juga memberitahu sebarang produk perlulah berdaftar dengan Kementerian Kesihatan Malaysia. Ibu bapa juga perlulah mendapat rujukan doktor terlebih dulu dan bukannya rujukan daripada selebriti.

Dalam ruangan komen perubatan itu juga ramai menyokong dan bersetuju dengan kenyataan yang dimuat naik Rafidah. Selain itu, ada juga yang berharap orang ramai lebih peka dengan isu sebegini. (rtky/w)


Aiman Tino Bida Nombor Plat Kereta Harga RM40,000

Biarpun masih baru dalam industri tapi dengan rezeki yang dilimpahkan, Aiman Tino telah berjaya membida nombor plat kereta A1M yang dikeluarkan oleh Yayasan Artis 1 Malaysia (YA1M) bernilai RM40,000.

“Alhamdulillah, saya anggap pembelian plat kereta ini sebagai hadiah untuk diri sendiri selepas penat bekerja. Walaupun harganya agak mahal, namun saya berasakan ia berbaloi untuk simpanan peribadi”

“Saya akan gunakan plat ini untuk kereta saya sendiri namun setakat ini, saya masih belum memutuskan untuk membeli kereta apa. Jika diikutkan kereta idaman, saya amat menggemari jenama Volkswagen,” katanya kepada Kosmo.

Menurut Aiman, mengapa beliau tertarik untuk berhabis duit untuk memiliki nombor plat itu kerana jika dibaca dengan sekali imbas, ianya seakan menyebut namanya membuatkan beliau cuba untuk membida plat itu tahun lepas.

Biarpun agak mahal untuk seorang artis baru meningkat naik menghabiskan duit, namun jika ianya dijadikan hadiah untuk diri sendiri selepas bekerja keras selama ini rasanya tidak salah. Tahniah Aiman, semoga terus sukses di masa depan. (rtky/w)


"Tunang Pun Show Off, Putus Tunang Tak Nak Show Off?

Seperti sedia maklum Elfira Loy kini tidak berada di dalam Malaysia, namun gosip bertebaran mengenai status hubungannya dengan Sufian Suhaimi telah menguji kesabaran pelakon itu. Menerusi Insta story, Elfira sempat membidas kenyataan pedas peminat mengenaiisu putus tunang.

Melalui Insta story, seorang individu telah menyelar tindakan Elfira selama ini yang sering menayang kemewahan termasuk majlis pertunangannya tetapi apabila isu putus tunang tersebar, disorokkkannya pula. Kata-kata itu sekaligus mencetuskan kemarahan Elfira.

Manakala menerusi Instagram pula, Elfira juga ada memuat naik kenyataan mengenai sikap peminat yang suka membuat spekulasi biarpun tidak mengetahui perkara sebenar. Menurutnya, jika seseorang itu baik, mereka akan sentiasa berfikiran positif mengenai orang lain.

Kenyataan itu menarik perhatian peminat untuk mendoakan kebahagiaan pelakon kesayangan mereka. Tapi ada juga yang membangkitkan kembali isu lama ketika Sufian meninggalkan teman wanitanya kerana Elfira dulu. (rtky/w)


Sufian Suhaimi, Elfira Loy Putus Tunang Sebab Orang Ketiga?

Hubungan pertunangan Sufian Suhaimi dan Elfira Loy terus menjadi persoalan apabila mereka dikatakan sudah putus tunang. Difahamkan, hubungan pasangan itu sudah putus minggu lalu dek kerana kehadiran orang ketiga.

Bagaimanapun Sufian tidak dapat dihubungi bagi mendapatkan kesahihan khabar angin ini kerana dimaklumkan beliau telah menukar nombor telefon agar tidak diganggu dengan soalan berkaitan berita ini.

“Sudah seminggu dia tukar nombor telefon baharu dan dia minta agar tak diganggu (dengan) soalan-soalan berbentuk peribadi.? Malah untuk program temubual dia juga hanya akan bercakap soal kerjaya semata-mata,” kata pengurusnya kepada Utusan Online.

Sementara itu, ibu kepada Elfira, Filzah Yusoff enggan memberikan komen mengenai gosip bertebaran mengenai hubungan anaknya, namun dengan ringkas beliau menjawab akan memaklumkan jika ada apa-apa yang berlaku.

Harapnya Elfira dan Sufian boleh tampil menjelaskan perkara ini. Namun jika benar, diharap pasangan ini diberi kekuatan untuk menghadapi dugaan ini, Elfira juga khabarnya tidak berada di Malaysia buat ketika ini. (rtky/w)


Sharnaaz Ahmad, Noor Nabila Bakal Bergelar Ibu Bapa

Tahniah diucapkan kepada pasangan Sharnaaz Ahmad dan Noor Nabila apabila disahkan hamil anak pertama. Berita gembira itu dikongsikan oleh Nabila semalam di akaun Instagram berserta dengan gambar ultrasound bayi.

“Alhamdulillah, berkat doa semua kami dikurniakan rezeki dan anugerah terindah dari Allah SWT. Doakan segala urusan kami dipermudahkan dan doakan bayi sihat sempurna Insyaallah,” tulisnya di Instagram.

Kakak kepada pelakon, Neelofa juga meluahkan rasa bersyukur dengan rezeki yang dikurniakan selepas hampir setahun berumah tangga. Sebelum ini terdapat ura-ura mengatakan pasangan ini bakal bergelar ibu bapa selepas viral gambar mereka di pusat perubatan.

Rata-rata ramai membanjiri ruangan komen mengucapkan tahniah kepada pasangan itu dan gembira dengan berita yang dikongsikan. Tahniah sekali lagi diucapkan, semoga Nabila diberi kesihatan baik sepanjang hamil. (rtky/w)


Lepas Buka Kafe, Fattah Amin Jual Sup Diet Pula

Sejak mendirikan rumah tangga, rezeki Fattah Amin semakin mencurah-curah. Selain mengusahakan cafe yang kini mendapat tempat di hati peminat, Fattah Amin mengorak langkah untuk bergelar usahawan berjaya.

Dah ada kedai makan, dah jual jubah, kali ini Fattah Amin bakal keluarkan produk baru di bawah syarikat miliknya iaitu MRP International SDN BHD.

Dibawah syarikat tersebut, Fattah Amin memperkenalkan produk makanan kesihatan dan tanpa bahan terlarang iaitu MRP Sup DIET & Berrytox.

Dengar cerita sup diet tersebut sangat sesuai untuk mereka yang menjaga bentuk badan dan mampu meningkatkan metabolisma serta memberi tenaga.

Siapa nak badan fit macam Fattah Amin boleh la cuba Sup Diet tersebut yang bakal dilancarkan bulan hadapan.


10 Iklan Tahun Baru Cina 2018 Anda Mesti Tonton

Setiap kali tibanya perayaan besar di Malaysia, tak lengkap rasanya kalau tidak menonton iklan yang best-best di kaca televisyen ataupun menerusi YouTube.

Seperti biasa, syarikat-syarikat tempatan pasti akan tampil dengan iklan-iklan dengan pelbagai tema dan jalan cerita serta sarat dengan mesej.

Ada yang lucu, ada yang mengayat hati dan apa yang pasti semuanya mempunyai mesej penting yang ingin disampaikan.

Kami senaraikan 10 iklan tahun baru Cina 2018 paling best yang mesti anda tonton!


Pelakon Azmil Mustapha Meninggal Dunia

Berita Harian melaporkan Azmil Mustapha, 65 tahun telah meninggal dunia akibat sakit jantung di kediaman keluarganya di Shah Alam, kira-kira jam 1 tengah hari tadi akibat sakit jantung di kediaman keluarganya di Shah Alam, kira-kira jam 1 tengah hari tadi.

“Kami akur dengan ketentuan ini. Pahit untuk ditelan tapi Allah lebih menyayangi bapa kami. Setakat ini, saya tidak dapat pastikan dengan tepat bila arwah bapa akan dikebumikan,” katanya.

Sejak dua tahun kebelakangan ini, kesihatan Azmil yang banyak popular melalui filem-filem era 1980-an seperti Ali Setan, dilaporkan merosot dan pernah dilaporkan kritikal. Takziah buat keluarga Allahyarham dan sama-samalah kita doakan kesejahteraan beliau di sana.


Hubungan Sufian Suhaimi, Elfira Loy Berantakan?

Baru-baru ini Sufian Suhaimi sendiri ada mendedahkan hubungannya dengan Elfira Loy kini sedikit ‘complicated’, namun tidak pula beliau menjelaskan lanjut mengenainya. Terbaru, Sufian ada meluahkan sesuatu seolah isi hati yang sudah terbuku lama, tapi persoalannya untuk siapa?

Menerusi Insta story, Sufian menyatakan perasaan sedih andai terpaksa melepaskan orang tersayang. Sebelum ini Elfira mengakui mereka juga seperti pasangan lain melalui dugaan dalam hubungan bertunang.

Pastinya bagi siapa yang membaca luahan hati Sufian tertanya-tanya kepada siapakah luahan itu ditujukan. Harapnya hubungan Sufian dan Elfira baik-baik sahaja. Semoga keduanya kuat dan sabar mengharungi dugaan bertunang. (rtky/w)


"Pihak Sebelah Sajat Ganggu Proses Pengesahan Identiti"

Jabatan Kemajuan Islam Malaysia (Jakim) memaklumkan proses pengesahan sebenar identiti Nur Sajat tergendala kerana terdapatnya halangan pihak ketiga dari belah Sajat. Penolong Pengarah Kanan Cawangan Sosial Jakim, Dr Mohd Izwan berkata, pihaknya masih memujuk usahawan itu.

“Ada gangguan daripada pihak ketiga buat masa sekarang ini. Kita berharap agar dapat diteruskan apa yang telah dipersetujui dalam pertemuan dulu,” jelasnya kepada Projek MMO mengenai proses pengesahan identiti usahawan itu.

Pertemuan diantara Jakim dan Sajat Januari lalu, beliau telah bersetuju untuk melalui beberapa proses untuk pengesahan identiti secara rasmi bagi menjawab segala persoalan masyarakat mengenai status jantinanya yang sebenar.

Sebelum ini, Sajat ada meluahkan rasa kecewanya terhadap sikap masyarakat melemparkan kata-kata hinaan hingga membabitkan kedua ibu bapanya. Luahnya, kerana status jantinanya, ibu bapanya pula terpaksa menangung malu. (rtky/w)


“Pandai Sukan, Pandai Berlakon, Hensem Pula Tu”

Diberi gelaran ‘Tall, Dark, Handsome’, Menteri Belia dan Sukan, Khairy Jamaluddin sentiasa menjadi perhatian dan idola anak muda.

Populariti KJ memang tidak perlu dipertikaikan lagi. Bukan saja hebat bersukan, sebelum ni macam-macam watak dah KJ berlakon.

Pernah jadi pemandu teksi, penjual ayam percik, bangla kutip sampah, kali ini jadi tukang masak.

Sempena sambutan tahun baru Cina ini, beliau menjayakan sebuah video pendek bersama anaknya. Rata-rata netizen memuji bakat terpendam KJ yang dikatakan pandai berlakon.

Ada juga yang mengatakan KJ antara menteri yang bijak mengambil hati rakyat.

Manalah tahu, KJ tiba-tiba nak terjun dalam bidang lakonan pula ke. Mesti ramai peminat.


Tak Cakap Kasar Rahsia Bahagia Hanis & Hairul

Pasangan selebriti muda Hairul Azreen dan Hanis Zalikha sering menjadi perhatian ramai. Telatah comel anak mereka, Yusuf Iskandar sentiasa menambat hati netizen.

Boleh dikatakan pasangan ini dilihat sebagai pasangan yang sangat romantik. Masing-masing sering memuat naik foto beserta kepsyen yang romantik.

Rupanya ini rahsia pasangan ini kekal bahagia. Bukan mudah untuk menempuh alam rumah tangga. Sentiasa tolak ansur dan tidak bercakap kasar antara tips bahagia pasangan ini.

Baru-baru ini, kisah Hairul tertinggal kad akses rumah mereka menjadi bualan netizen.

Pada awalnya Hanis mahu membalas mesej tersebut dengan perkataan sedikit kasar, namun dia teringat suaminya tidak pernah berkata sebegitu.

Sebelum ini juga, kisah Hairul yang tidak menjelaskan bil elektrik selama 5 bulan menjadi bualan ramai.

Namun, pasangan ini membuktikan rahsia rumah tangga bahagia dengan adanya tolak ansur. Bukan mudah untuk mencari isteri atau suami yang sentiasa ada ketika susah senang.


Adam Shahz Dakwa Bekas Isteri Curang, Kaki Sihir

Wow – itulah perkataan yang terkeluar bila terbaca pengakuan oleh bekas suami Fateen Afeefa iaitu Adam Shahz yang mendakwa dia dibomoh oleh isterinya itu.

Menerusi laman Titter, Adam menyatakan bahawa jika bekas isterinya itu bertindak mengeluarkan kenyataan yang mengaitkan dia dan juga keluarga, dia tidak akan teragak-agak untuk mendedahkan satu persatu apa yang dilakukan oleh bekas isterinya itu.

Perkara tersebut didedahkan melalui ruangan Insta Stories akaun Adam sendiri dan ternyata ia menarik minat pelbagai pihak untuk mengetahui perkara sebenar. Sebelum ini, Adam dan Fateen sendiri pernah menyatakan bahawa dia mereka turut gangguan sihir

Apa yang pasti, hanya empunya badan sendiri yang mengetahui perkara sebenar di sebalik perkara yang terjadi.(rtky/s)


Cabar Diri Sendiri Rahsia Neelofa Bergelar Jutawan

Pelakon dan pengacara cantik Neelofa, bukan saja bergelar selebriti berjaya malah seorang usahawan berjaya dan dikenali di Asia.

Lebih mengagumkan, ketika berusia 26 tahun, Neelofa digelar jutawan muda apabila jenama tudungnya, Naelofar Hijab meraih jualan RM50 juta.

Kata Neelofa, bukan senang nak berjaya dan banyak perkara perlu ditempuhi. Tambahnya lagi, dia sentiasa amalkan 4 perkara ini jika ingin berjaya sebagai ahli perniagaan.

Ramai di antara anda yang tidak mempunyai keyakinan diri untuk melakukan sesuaut yang baru buat kali pertama? Cabar dan yakin dengan diri sendiri. Tiada apa yang mustahil dalam dunia ini.

Dalam setiap apa yang kita lakukan sentiasa harus positif. Ada masanya kita berada di atas, ada masa kita akan jatuh. Jangan biar perkara negatif menganggu anda, belajar terima sesuatu perkara dengan positif dan tenang.

Sentiasa bagi kata-kata semangat pada diri sendiri. Bercakap dengan diri, katakan yang anda boleh lakukan. Hanya diri anda sendiri je yang tahu dimana tahap kemampuan anda.

Jangan berhenti berdoa, rezeki datang dari Allah. Bersyukur sentiasa dan motivasi pada diri sendiri. Jika anda berjaya laksanakan dengan baik, insyaallah, kejayaan itu milik.


Resepsi Fazura, Fattah Amin Bertemakan Fairy Tale

Pelakon jelita Nur Fazura dan suaminya Fattah Amin, yang bakal melangsungkan majlis resepsi pada 25 September ini, telah memberitahu konsep perkahwinan mereka adalah berunsurkan tema ‘fairytale’.

Bagaimanapun,majlis resepsi tersebut adalah hanya sebuah majlis resepsi yang tertutup dan bakal dihadiri oleh ahli keluarga dan rakan-rakan rapat mereka sahaja. Manakala, buat peminat yang mahu meraikan mereka, pasangan ini telah bersepakat untuk mengadakan majlis resepsi yang kedua iaitu pada 11 Mac depan.

“Untuk majlis resepsi pada 25 Februari ini, saya akan menggunakan tema ‘fairytale’ dan majlis resepsi ini akan dihadiri oleh keluarga dan rakan-rakan yang terdekat.

Manakala majlis resepsi kedua buat peminat semua akan diadakan pada 11 Mac depan, lokasi belum dapat dipastikan lagi, dan akan dimaklumkan kemudian,” katanya yang ditemui di Majlis Sidang Media Pratonton Filem TV ‘Janji Zehan’.

Sementara itu, Fazura turut menyatakan bahawa dia dan suaminya, Fattah Amin masih dalam proses mengenali, dan dia juga mengakui Fattah seorang suami yang penyabar.

“Kami dalam proses masih mengenali antara satu sama lain, dan saya bersyukur sebab Fattah ini seorang yang penyabar,” ujarnya ringkas. (rtky/h)


Isteri Pendek, Suami Tinggi Perkahwinan Lebih Bahagia

Sebuah kajian mendedahkan, suami tinggi dan isteri pendek memiliki hubungan perkahwinan lebih bahagia.

Kajian yang dilakukan pada tahun 2015 oleh penyelidik dari Korea, Dr. Kitae Sohn ke atas 8,000 pasangan itu menjelaskan, ketinggian suami isteri berkait rapat dengan kebahagian rumah tangga.

Namun, ia hanya menjadi faktor untuk 18 tahun pertama perkahwinan. Selepas itu, saiz tidak lagi penting.

Sebelum ini, kajian pada tahun 2010 juga memberitahu, wanita yang berkahwin dengan lelaki tinggi lebih bahagia.

Kajian menunjukkan bahawa lelaki yang lebih tinggi cenderung mempunyai tahap keyakinan diri yang lebih tinggi.

Di samping itu, majikan menganggap lelaki lebih tinggi lebih dipercayai dan mahir. Disebabkan itu, lelaki tinggi mungkin memperoleh lebih banyak wang, dan pasangan mereka lebih puas.


10 Fesyen Selebriti Di AJL32 Paling Meletop!

Bila ada anugerah berprestij macam ni, tak sah rasanya kalau tak bercakap tentang fesyen yang digayakan oleh selebriti.

Bertemakan fesyen dan lagu, memang cantik-cantik belaka fesyen yang ditampilkan. Namun ada juga yang menjadi bahan ketawa netizen.

Ini antara 10 fesyen selebriti yang paling meletop di malam AJL 32.


"Jangan Promosikan Sakit Lagu Fathia Latiff, Itu Lagu Kami"

Baru-baru ini hangat lagu Sakit dinyanyikan semula Fathia Latiff diperkatakan kerana kemerduan suaranya. Tapi disebalik trending lagu ini, penyanyi asal, Neeta berasa sedikit kecewa terhadap sesetengah pihak yang mempromosikan lagu ini sebagai lagu baru milik Fathia.

“Sebenarnya kesilapan itu tidak disengajakan dan vokalis kami Neeta sedikit terasa memandangkan Sakit adalah lagu IAmNeeta. Disebabkan itu, dia menyuarakan rasa kecewa. Bagaimanapun, kami sudah memberi kebenaran kepada Fathia membuat ‘cover version’ lagu itu”

“Saya sendiri tidak sangka lagu Sakit mendapat sambutan luar biasa. Bagi saya tiada masalah pun atas kekeliruan yang berlaku. Sebaliknya ia bagus untuk kami lebih dikenali terutama pendengar tidak tahu kewujudan IAmNeeta selama ini,” katanya kepada Harian Metro.

Bagaimanapun komposer lagu berkenaan, Patrick Anohada tidak mempunyai masalah pelakon itu menyanyikan semula lagu tersebut. Video muzik yang dinyanyikan semula oleh Fathia dengan versinya sendiri trending sejak mula dimuat naik ke lama Youtube baru-baru ini. (rtky/w)


Populariti Sebab Hael Husaini Dinobat Juara AJL 32

Diangkat sebagai juara Anugerah Juara Lagu (AJL 32), tidak dinafikan lagu Jampi dendangan Hael Husaini memang agak popular dan disebabkan itu jugalah, Ketua Juri AJL, Azmeer memilih lagu tersebut sebagai juara pada tahun ini.

“Tiada perbalahan dalam memilih pemenang dan semua juri juga setuju pilih lagu Jampi sebagai juara dan juga lagu-lagu lain. Lagu Jampi itu boleh pergi ke semua tempat. Bukan dari sudut permarkahan kualiti lagu tetapi Jampi sudah menakluti pelusuk negara termasuk negara jiran”

“Sedikit sebanyak markah dari segi populariti lagu tersebut juga memberi impak selain melodi dan susunan lagu yang cantik serta menyampaian yang bagus,” katanya kepada m Star Online mengenai pemilihan lagu Jampi.

Dalam masa yang sama, Hael mengakui beliau bukanlah penyanyi hebat dan tidak terbayang untuk bertanding dalam pentas besar seperti AJL namun beliau bersyukur dengan kemenangan yang dimiliki semalam.

Biasalah adat selepas pertandingan, ada sahaja cakap-cakap belakang mengatakan lagu Jampi menang hanya kerana popular dan bukan kerana kualitinya. Dengan penjelasan ini, harapnya semua berpuas hati dan menerima keputusan semalam dengan hati terbuka. (rtky/w)


Rakan Artis Tidak Sengaja Dedahkan Sari Yanti Hamil?

Kami tidak pasti kesahihan berita ini namun menerusi perkongsian Fasha Sandha di Instagram sebentar tadi sedikit sebanyak memberi kejutan mengenai berita kehamilan Sari Yanti. Mungkin secara tidak sengaja barangkali tapi pastinya ramai terkejut dan gembira mendengarnya.

Melalui perkongsian di Instagram, Fasha meluahkan rasa gembira bertemu pelakon itu bersama dengan kepsyen ‘preggy mom’ sambil merujuk kepada Sari. Apalagi, penuh ruangan komen bertanyakan mengenai hal terbabit dan tumpang gembira jika berita berkenaan benar.

Perasan juga kebelakangan ini, semenjak berkahwin Sari agak memperlahankan kerjaya seninya demi memberi fokus menguruskan rumah tangga. Mungkin salah satunya sebab Sari kini berbadan dua? Selalunya selebriti memilih berdiam diri dulu sebelum mengumumkan jika usia kandungan masih baru.

Jika benar berita ini, tahniah diucapkan kepada Sari dan suami, Jep Sepahtu yang bakal bergelar ibu bapa tidak lama lagi. Harap-harap nanti Sari sudi berkongsikan kesahihan berita gembira ini kepada umum. (rtky/w)


10 Selebriti Pernah Ditahan Atas Tuduhan Jenayah!

Tiada manusia yang pernah terlepas dari melakukan kesalahan. Tidak kira orang biasa sama ada selebriti, mereka tetap manusia biasa.

Namun ada yang beranggapan, individu yang bergelar selebriti ini tidak harus terlibat dengan jenayah memandangkan mereka merupakan idola kepada orang ramai.

Kali ini kami ingin imbas kembali beberapa selebriti yang pernah tangkap atas tuduhan jenayah.

Kes Mona Fendy pernah gempar satu ketika dahulu. Ramai yang tidak tahu, Mona Fandey pernah menjadi penyanyi pada tahun 1987. Pada tahun 2001, Mona Fandey atau nama sebenarnya Maznah Ismail dihukum gantung sampai mati di atas kesalahan membunuh.

Anak kepada pelakon Allahyarhamah Azean Irdawaty ini baru-baru ini dijatuhkan hukuman penjara 11 tahun oleh Mahkamah Daerah Medan atas kesalahn menyeludup dadah ke negara tersebut. Ini bukan kali pertama Benjy ditangkap atas kesalahan yang sama.

Pada tahun 2010, pelawak terkenal Saiful Apek didapati bersalah memasukkan dadah kenis kanabis ke dalam badannya. Namun kini Saiful Apek sudah bebas dari najis dadah dan kini bergiat aktif dalam industri hiburan tanah air.

Vokalis kumpulan popular Spring pernah melalui detik hitam apabila dijatuhkan hukuman penjara 5 tahun dan 10 kali sebaran diatas kesalahan memiliki dan menagih dadah. Kini, Ameng bebas dari najis dadah dan aktif dalam bidang nyanyian.

Pada 2015, bekas penyanyi kumpulan Exist, Mamat dijatuhi hukuman enam bulan penjara dan satu sebatan selepas mengaku bersalah atas pertuduhan gagal melaporkan diri di balai polis dalam tempoh pengawasan berhubung kes dadah.

Pada 12 Mac 2005, Saleem Iklim didapati bersalah memiliki satu paket plastik campuran heroin dan monoacetlymorphine serta satu lagi paket plastik dadah yang serupa pada Julai 2004.

Zack atau nama sebenarnya, Radin Irwan Dzul Karnain Isagani, didakwa mengedar ganja yang memperuntukkan hukuman mati mandatori jika sabit kesalahan. Pada awal 2013 pemain bass kumpulan New Boyz itu telah ditahan reman selama tiga tahun di Penjara Sungai Buloh, dilepaskan hukuman gantung apabila didapati tidak bersalah.

Pelakon dan pengarah Boy Iman ditahan bagi membantu siasatan berhubung penipuan jualan rumah membabitkan nilai RM6.2 juta. Sebanya 200 laporan polis telah dilaporkan mengenai beliau dan Boy Iman turut ditahan reman polis sebanyak 6 kali bagi siasatan lanjut

Pelakon dan pengarah Datuk Farid Kamil ditahan selepas dipercayai menampar seorang anggota polis. Farid juga didakwa memasukkan dadah ke dalam badan. Berikutan itu, Farid membuat laporan polis mendakwa tiga rakan artisnya dikatakan meletakkan dadah dalam minumannya.

Baru-baru ini, pelakon Sofi Jikan ditahan reman selama tiga hari untuk membantu siasatan apabila didapati positif dadah jenis ganja. Pelakon yang terkenal dengan watak antagonis itu ditahan berhubung dua laporan polis dibuat pelakon Datuk Farid Kamil.


5 Sebab AJL32 Dinobat Anugerah Paling Terbaik!

Semalam berakhir sudah Anugerah Juara Lagu ke-32 yang menampilkan lagu ciptaan Hael Husaini dan Ezra Kong berjudul Jampi nyanyian Hael Husaini muncul sebagai juara.

Malam tadi juga, AJL32 trending di Twitter dan menjadi bualan hangat netizen.

Boleh dikatakan rata-rata penonton teruja dan mengatakan AJL32 antara pentas AJL paling terbaik setakat ini. Dah macam Grammy Award pun ada.

Gandingan Alif Satar dan Sherry Alhadad ternyata membuatkan Anugerah Juara Lagu lebih berprestij dan berkelas. Rata-rata penonton memuji pasangan tersebut yang dikatakan sudah membuat homework terlebih dahulu dan tidak memegang que card. Paling penting, tiada lawak hambar!

Selalunya dalam acara sebegini pasti ada pihak penaja dari pihak jutawan ternama. Tapi kali ini ditaja oleh Samsung dan Nivea. Apa yang pasti, tiada aksi menggedik dari pihak penaja.

Ramai yang bersetuju bahawa lagu yang dipertandingkan hebat-hebat belaka dan sukar untuk memilih juara. Paling best persembahan Altimet dengan lagu Amboi. Kali terakhir kita tengok pentas meriah macam ni ketika melihat persembahan Noraniza Idris beberapa tahun yang lalu.

1. Juara – Jampi, Hael Husaini
2. Kedua – Sejati, Azmi Caliph Buskers
3. Ketiga – Tergantung Sepi, Haqiem Rusli
4. Vokal Terbaik- Syamel & Ernie
5. Persembahan terbaik – Altimet

Rata-rata penonton bersetuju dengan keputusan juri dan kesemua pemenang sememangnya layak untuk menggenggam trofi tersebut.

Ini bukan kali pertama gabungan pencipta, penulis lagu berlainan bangsa Cina dan Melayu. Tahun ini juga kita menyaksikan lagi penghasilan lagu yang hebat dan berkualiti gandingan pelbagai bangsa. Ia sekaligus menyatu padukan lagi masyarakat berbilang kaum di Malaysia.


Mencelah Ganggu Pemuzik Jalanan, Aliff Syukri Dihalau Di London

Ke mana sahaja, Datuk Seri Aliff Syukri pergi, dalam mahupun luar negara, pasti ada sahaja kontroversi tercetus. Terbaru Aliff dihalau pemuzik jalanan apabila secara tiba-tiba mencelah dan menyanyikan lagu Abang Nak Tegur di London.

cuba tngok part last.. pada awalya sy kesian sbb nak membantu lps tu??sumpah malu tp sekurang2 ya saya bangga ada 4org sedekahkan duit masa sy menyanyi live lagu #abangnaktegur di landon.. korang rasa apa mat salleh ni cakap kat saya?? nasib baik korang x dengar???

A post shared by  Ohabangkosmetik (@aliffsyukriterlajaklaris) on Feb 10, 2018 at 5:47am PST

Selain tempo yang tidak selari dengan nyanyian, Aliff juga mengundang rasa tidak senang pemuda Inggeris itu yang sedang bermain muzik di tepi jalan untuk mencari rezeki hingga beliau meminta Aliff pergi dari situ.

Tidak pasti apa yang dikatakan pemuda itu, namun selepas itu Aliff segera berlalu pergi sambil beritahu dirinya dihalau dan berasa malu. Pastinya hal ini mengundang kemarah rakyat Malaysia yang malu dengan perangai Aliff.

Mungkin inilah yang dikatakan ‘Money can’t buy class‘. Walau mempunyai duit menggunung sekalipun, tetapi tidak beradab apa lagi di negara orang memang tidak disukai. Apapun jadikanlah pengajaran supaya tidak sesuka hati mencelah. (rtky/w)


“Kemenangan Saya Selamatkan Budak Baru Nak Naik”

Penyanyi yang berjaya merangkul tempat ketiga di Anugerah Juara Lagu ke-32 (AJL32) menerusi lagu berjudul Tergantung Sepi, Haqiem Rusli sedikit terkilan apabila rakan-rakan seperjuangannya atau boleh digelar sebagai ‘budak budak baru nak up’ menjadi mangsa kecaman ramai.

Bagaimanapun, dengan kemenangannya mendapat tempat ketiga di AJL32 telah sedikit sebanyak membantu menyelamatkan rakan-rakannya yang lain daripada terus dikecam.

“Saya menyelamatkan mereka sebagai penyanyi-penyanyi baru ini. Saya kecewalah bila netizen kutuk semua ni. Sebab saya back-up budak baru macam Aiman Tino, Hassad Motawh semua tu sebab mereka (netizen) tidak pandai jaga hati, kutuk-kutuk”

“Bagi saya benda tu tak patut, dan tak baguslah. Kalau lagu macam Aiman Tino tu cuba suruh orang lain nyanyi takkan sesedap Aiman Tino, begitu juga dengan yang lain-lain, sebab mereka ini unik”

“Tak semestinya nyanyi nak kena tinggi-tinggi. Tengok muzik mereka macam mana mereka sampaikan. Kalau netizen asyik kecam, bila mereka ni naik atau berjaya seperti artis-artis lama?” katanya yang ditemui selepas selesai AJL 32.

Pun begitu, kami sekali lagi mengucapkan tahniah buat Haqiem Rusli kerana berjaya merangkul tempat ketiga di AJL32, dan diharapkan kemenangannya ini mampu mengubah persepsi netizen terhadap penyanyi-penyanyi yang baru ‘nak up’ ini, seterusnya memberikan peluang kepada mereka untuk terus berkarya dan seterusnya mewarnai industri muzik Malaysia. (rtky/h)


Jampi Juara AJL 32

Lagu ciptaan Hael Husaini dan Ezra Kong berjudul Jampi nyanyian Hael Husaini muncul sebagai juara Anugerah Juara Lagu ke-32 (AJL32) yang berlangsung di Axiata Arena Bukit Jalil, Kuala lumpur pada malam Ahad.

Kemenangan itu membolehkan mereka membawa pulang hadiah wang tunai sebanyak RM50,000, baucer produk CJ Wow Shop dan trofi AJL 32.

Tempat kedua dimenangi oleh Sejati nyanyian Azmi Caliph Buskers manakala tempat ketiga jatuh kepada Tergantung Sepi nyanyian Haqiem Rusli.

Persembahan Terbaik AJL 32 pula dimenangi oleh Altimet dengan lagu Amboi manakala Vokal Terbaik dirangkul oleh Erni Zakri & Syamel menerusi lagu Aku Cinta.

Trofi AJL 32 ini menampilkan kelainan apabila disuntik dengan elemen fesyen hasil kerjasama Rizman Ruzaini.

AJL 32 yang dipancarkan secara langsung di TV3 bermula jam 9 malam menyaksikan Sherry Alhadad dan Alif Satar sebagai pengacara, manakala Aubrey Suwito selaku pengarah muzik.


Gaya Selebriti Sekitar Karpet Merah AJL 32

Malam ini, telah berlangsung majlis Anugerah Juara Lagu Ke 32 (AJL 32) yang diadakan dengan penuh meriah di Stadium Axiata Arena, Bukit Jalil, Kuala Lumpur. Seperti tahun yang sebelumnya sebanyak 12 lagu terbaik sepanjang tahun lalu telah terpilih untuk bersaing di peringkat akhir AJL 32.

Jika dilihat kepada senarai lagu yang bertanding, masing-masing sangat popular dan boleh dikatakan setiap lagu mempunyai kekuatan masing-masing. Anda rasa lagu mana yang bakal jadi juara?

Sementara itu, Malah para selebriti tidak terkecuali mengenakan pakaian atau fesyen terbaik mereka untuk hadir ke kemuncak majlis anugerah ini. Kami kongsikan beberapa keping gambar barisan selebriti yang hadir pada majlis ini. Enjoice! (rtky/s)


Izreen Azminda Akui Bahagia Lepas Tutup Ruangan Komen

Masih baru berkahwin sebagai isteri kedua tahun lalu, Izreen Azminda menjelaskan ikatan perkahwinanynya dengan suami, Ude Wahid bukan berlandaskan wang, sebaliknya kerana cinta. Malah jelasnya, kini kehidupannya lebih tenang selepas menutup ruangan komen di Instagram.

“Hidup saya lebih tenang apabila menutup ruangan komen di Instagram. Saya juga mengelak daripada membaca blog hiburan. Jika ada kawan yang berkongsi capaian blog yang menyiarkan cerita rumah tangga saya, saya tidak akan buka”

“Saya malas ambil tahu kerana cakap negatif orang luar hanya menjejaskan mood saya untuk bekerja. Kalau saya berkahwin kerana duit, lebih baik saya ambil lelaki kaya. Ini soal cinta dan saya menyayangi suami dengan ikhlas”

Terus dicaci maki orang kerana statusnya, Izreen menyatakan orang yang tidak mengalaminya situasi sepertinya tidak akan mengerti apa yang dilaluinya. Apapun katanya, kehidupannya kini lebih bahagia sejak berumah tangga.

“Orang boleh bercakap apa sahaja, mereka tidak di tempat saya. Siapa yang mahu dicemuh kerana berkahwin dengan suami orang? Tetapi, ini soal jodoh dan saya terima takdir hidup bermadu,” katanya kepada Berita Harian Online. (rtky/w)


“Apakah Nilai Satu Persahabatan?”

Bersyukur dibebaskan dari tahanan reman Jumaat lalu, Sofi Jikan masih tertanya-tanya mengapa rakannya, Datuk Farid Kamil membuat laporan polis terhadapnya. Walaupun sehingga kini masih tidak berhubung dengan Farid, beliau sentiasa bersangka baik pada rakannya itu.

“Sampai sekarang saya tidak tahu sebab apa dia berbuat demikian dan dia juga tiada menghubungi saya sehingga sekarang. Sama ada kami masih berkawan atau tidak sepatutnya awak tanya dia, saya sentiasa bersangka baik,” katanya kepada m Star Onlinemengenai rakannya itu.

Dalam pada itu, di Instagram Sofi ada memuat naik gambar bersama Farid, serta mempersoalkan tentang nilai persahabatan. Dalam perkongsian itu, peminat turut sama memberikan sokongan kepadanya, serta kata-kata semangat kepada Sofi.

Sofi mula ditahan reman Rabu lalu selepas terlibat dengan penggunaan ganja setelah laporan polis dibuat Farid terhadapnya. Lebih mengejutkan lagi Farid mengetik ‘like’pada gambar dan video penahanannya di Instagram. (rkty/w)


“Lu Sengat Wa, Wa Sengat Lu Balik”

“Kasi sengat!!! Lu rembat wa, wa rembat lu!” – begitulah bunyi laporan daripada Harian Metro setelah Sofi Jikan dibebaskan dengan jaminan polis, hari ini (Jumaat).

“Ini ujian Allah dan kita semua insan yang lemah… no komen,” katanya kepada portal berita tersebut di pejabat Bahagian Narkotik Ibu Pejabat Polis Daerah (IPD) Petaling Jaya.

Sementara itu ketika ditanya bagaimana hubungan di antara Sofi Jikan dan Farid Kamil, jawapan pelakon ini hanya satu – hanya Tuhan saja yang tahu.

Sebelum ini, Sofi Jikan ditahan reman selama tiga hari bermula Rabu lalu untuk membantu siasatan apabila didapati positif dadah jenis ganja. Buat masa ini, Sofi dibebaskan dengan jaminan polis.

Dalam perkembangan lain pula, pihak polis juga turut menggesa dua lagi rakan yang didakwa meletakkan dadah di dalam minuman Farid untuk tampil iaitu Taj Innuendo seorang lagi individu yang dikenali sebagai Firdaus tampil menyerah diri bagi membantu siasatan. (rtky/s)


"Cuba Tenangkan Diri, Macam Terpesong Sangat Dah Ni"

Bila baca kepsyen yang ditulis Iqram Dinzly dengan ucapan Islamik mengenai nikmat Allah, sejuk hati mendengarnya. Tapi gambar yang dimuat naik bersama macam tidak selari dengan apa yang diperkatakan.

Menerusi kemas kini terbaru di Instagram, Iqram telah memuat naik gambar memeluk sebuah patung wanita berserta tangan yang diletakkan di atas payudara patung itu. Apa yang mencetuskan kemarahan, ayat-ayat Islamik yang mengiringi gambar tidak senonoh itu.

Rata-rata naik angin semua peminat melihatnya. Ada mendakwa Iqram seolah mempersendakan agama Islam dengan memuat naik gambar seperti itu tetapi mengucapkan syukur dengan nikmat Allah. Ada juga mengatakan Iqram sudah terpesong dari ajaran sebenar.

Kami pun tidak pasti apa yang cuba dilakukan Iqram dengan memuat naik gambar seumpama itu. Kalau bergurau pun rasanya tidak kena dengan tempat Iqram bergurau kali ini. Apapun harapnya Iqram tampil memberi penjelasan nanti. (rtky/w)


Fattah Amin, Fazura Umum Bersanding Pada 25 Febuari Ini

Selepas tiga bulan bernikah, akhirnya pasangan kegemaran ramai Fattah Amin dan Fazura berkongsi tarikh majlis persandingan mereka, pada 25 Febuari ini. Difahamkan majlis tersebut akan dilangsungkan di sebuah hotel terkemuka.

Menerusi Berita Harian Online, kad undangan perkahwinan yang diberikan oleh wakil Fattah, memilih bulan yang sering dikaitkan dengan cinta, Febuari untuk mengabadikan majlis resepsi mereka. Pasti ramai yang tidak sabar menantikan hari bermakna buat pasangan suami isteri ini.

Terdahulu, Fattah dan Fazura telah selamat melangsungkan majlis pernikahan secara tertutup pada 27 November tahun lalu di sebuah hotel ibu negara. Hanya sekali lafaz, pasangan ini selamat bergelar suami ister pada 9.50 malam.

Baru-baru ini juga heboh seketika apabila gosip mengatakan Fazura sudah hamil mula bertebaran di media sosial. Telatah comel Fazura menerusi sebuah video menunjukkan beliau makan dengan berseleranya membuatkan ramai menganggap pelakon itu sedang berbadan dua.

Pastinya majlis persandingan Fattah dan Fazura antara majlis yang dinantikan peminat selepas pernikahan mereka tahun lalu. Adakah majlis persandingan mereka bakal dinobatkan sebagai ‘Wedding Of The Year’? (rtky/w)


11 Wajah Selebriti Popular Cantik Tanpa Mekap

Setiap wanita memiliki kecantikan mereka tersendiri. Tapi, sekarang ni susah nak cari wanita yang semula jadi cantik tanpa mekap.

Sebut je pasal selebriti, mesti ramai yang cakap, “Diorang tu cantik sebab mekap, kalau tak mekap tak cantik pun.”
Kami senaraikan 11 selebriti popular yang memang cantik walaupun tanpa mekap!


Polis: Taj Innuendo, Firdaus Sila Serah Diri

Setelah pelakon Sofi Jikan ditahan, kini polis meminta dua lagi rakan artis yang didakwa memasukkan dadah di dalam minuman Farid Kamil agar tampil menyerah diri.

Merujuk kepada perkara berkenaan, salah seorang bekas penyanyi kumpulan Innuendo iaitu Ahmad Tajuddin atau Taj (paling kanan dalam gambar) dan seorang lagi yang hanya dikenali sebagai Firdaus diminta tampil untuk membantu siasatan.

Menurut laporan mStar Online, Ketua Polis Selangor, Datuk Mazlan Mansor menyatakan bahawa salah seorang daripada nama tersebut kini dipercayai berada di Johor Bahru.

Rabu lalu, Sofi Jikan telah ditahan reman selama tiga hari untuk membantu siasatan selepas didapati positif dadah jenis ganja.

Pelakon itu disiasat mengikut Seksyen 15(1)(a) Akta Dadah Berbahaya 1952 yang memperuntukkan penjara maksimum dua tahun atau denda maksimum RM5,000 atau kedua-duanya serta perintah pengawasan sehingga tiga tahun. (rtky/s)


Pesanan Norman Hakim Untuk Yang Lamar Anaknya

Baru-baru ini, viral di media sosial tentang kecantikan anak gadis Abby Abadi dan Norman Hakim. Mirip wajah ibunya, Marissa Dania yang kini berusia 13 tahun membuatkan ramai lelaki jatuh hati.

Norman Hakim turut kongsikan di Instagram, bahawa dia menerima banyak mesej dari lelaki di luar sana yang ingin menjadi ‘imam’ kepada Marissa.

Namun, Norman menjelaskan anak daranya masih muda dan jauh perjalanan lagi.

“Nak bagi tahu anak dara saya ni umur InshaaAllah tahun ni masuk 13 tahun bulan Julai nanti. Jauh perjalanan lagi.Hafazan Al-Quran pun masih suku ke separuh perjalanan.”

“Kepada majoriti yang ber’niat’ untuk menjadi ‘Imam’ tu melalui DM yang saya baca, Alhamdulillah untuk nawaitu yang suci & ikhlas. Saya anggap itu sebahagian daripada permulaan ukhwah & silaturahim sesama kita.

“Sepatah kata mama @abby_abadi112 ‘Utamakan yang utama’.Letakkan tanggungjawab pertama of course kepada Allah s.w.t. Seterusnya jaga keramat hidup iaitu ibubapa kita. Lepas tu baru fikir untuk ‘mendirikan masjid’.

Tambah Norman, nasihatnya itu berdasarkan pengalamannya sendiri. Katanya lagi, dia sendiri masih lagi belajar seni untuk bermasjid walaupun sudah mempunyai 6 orang anak.


Farid Kamil ‘Like’ Gambar Sofi Jikan Ditahan?

Tidak tahu di mana silapnya persahabatan di antara Farid Kamil dan juga Sofi Jikan, baru-baru ini Farid dilihat turut ‘like’ gambar berkaitan rakannya yang ditahan pihak polis.

Lebih mendalam lagi, kapsyen yang dinyatakan pada akaun Instagram Sofi Jikan itu secara terang menyatakan bahawa siapakah lawan dan siapakah lawan yang sebenar. Sebelum ini, ketika Farid ditahan, Sofi Jikan bersungguh-sungguh membela rakannya itu.

Menurut pemerhatian mStar Online itu juga, Farid turut memadam gambar bersama Tun Mahathir yang pernah dimuatnaiknya di Instagram sebelum ini.

Peminat ketika ini pastinya tertanya-tanya dengan situasi yang terjadi kepada Farid namun kebenaran yang sebenar hanya empunya diri yang tahu. (rtky/s)


“Aliff Syukri Baik Hati, Tak Kutuk Orang Sesuka Hati”

Terkenal dengan tagline ‘Terlajak Laris’, Datuk Seri Aliff Syukri sentiasa menjadi perhatian netizen. Apa saja yang dilakukan olehnya pasti dipersoal oleh orang ramai.

Ada yang melabelkan usahawan ini seorang yang riak dan suka menunjuk. Namun hanya isterinya iaitu Datin Seri Nur Shahida sahaja yang mengenali baik buruk suaminya.

Baru-baru ini, isterinya mendedahkan sikap sebenar Aliff Syukri yang ramai tidak tahu. Aliff Syukri bukanlah seorang yang ‘gila glamor’ seperti yang semua sangka.

“Bila orang komen kasihan isteri dapat suami sebegini tapi orang yang komen tak tahu siapa suami saya.

“Dia baik daripada orang lain. Lainnya dia (Aliff Syukri) dia tidak pernah keluar malam, tak melepak dan tidak mengutuk orang sesuka hati dia.

Tambah Shahida lagi, Aliff sangat pentingkan keluarga dan seorang anak yang sangat sayangkan ibunya.

“Dia lebih pentingkan keluarga, malah kalau nak keluar pergi kedai bunga pun dia akan ajak saya.

“Aliff Syukri seorang anak yang sangat sayangkan ibunya. Saya tidak pernah bertemu dengan lelaki sebaik ini yang sampaikan setiap kali masakkan hidangan untuk ibunya dia akan hias cantik-cantik. Kalau boleh suap pun dia akan suap,” ujarnya kepada Astro Gempak.


“Kenapa Nak Putih, Berhenti Jual Pemutih Kulit Bodoh”

Sekarang ni kebanyakan wanita berlumba-lumba nak kulit putih dan cantik. Mana tidaknya, ramai beranggapan wanita berkulit cerah lebih cantik berbanding wanita kulit gelap.

Produk pemutihan kulit pula sekarang ni tumbuh macam cendawan memandangkan permintaan yang tinggi. Segala produk untuk cerahkan kulit dah banyak di pasaran.

Baru-baru ini, seorang peniaga mempromosikan produk pemutih kulit di ruangan komen Instagram Nabila Huda.

Apa yang pasti iklan tersebut berjaya menarik perhatiannya dan bertindak membalas komen tersebut.

“Kenapa nak putih kalau saya suka berjemur. Saya sukakan kulit saya. Berhenti jual produk pemutihan kulit bodoh. Tak bagus untuk kulit anda di masa akan datang. Jangan biasakan diri ambil produk putih ni semua. Banggalah dengan kulit kita, nusantara.”

Rata-rata netizen bersetuju dengan kenyataan Nabila Huda yang sentiasa bangga dengan warna kulitnya dan tidak melakukan sebarang perubahan untuk memutihkan kulit.


6 Selebriti Ini Pernah Gemuk Sekarang Dah Kurus!

Malaysia mempunyai peratusan rakyat dengan berat berlebihan dan masalah obesiti tertinggi berbanding negara lain di Asia.

Mana tidaknya, dengan bermacam-macam jenis makanan yang sedap-sedap, memang susah nak elak daripada menikmati keenakan makanan Malaysia.

Kalau dah gemuk memang susah nak kurus. Tapi ianya tidak mustahil jika anda tekad dan disiplin.

Kami kongsikan 6 selebriti popular yang pernah gemuk, sekarang dah kurus.


Peminat Cipta Hashtag Zulofa Untuk Neelofa & Zul Ariffin

Tempoh hari, Neelofa ada mengumumkan bakal bergandingan dengan hero kacak Malaya, Zul Ariffin dalam drama terbaru adaptasi novel, Ti Amo SweetHeart 100 Hari karya Suri Ryana. Mendengar berita baik itu, peminat nampaknya dah mula mencipta hashtag Zulofa untuk pasangan ini.

Dimaklumkan drama ini bakal diarahkan oleh pengarah terkenal, Micheal Ang. Kalau anda masih ingat drama terakhir lakonan Neelofa yang menjadi FENOMENA, Suri Hati Mr Pilot bersama Fattah Amin. Pasti ramai teruja menantikan ‘chemistry’ Neelofa dan Zul pula kali ini.

“Tidak sangka pula ramai yang teruja dan gembira tetapi saya berterima kasih kepada peminat yang menyokong. Memang sengaja saya buat kejutan sempena ulang tahun kelahiran saya tidak lama lagi. Insya-Allah, kami akan menjalani penggambaran di Rome, Itali pertengahan bulan ini,” katanya.

Rata-rata semua memberikan ‘restu’ kepada pasangan ini andai ‘tercipta sesuatu’ sepanjang pengambaran berjalan nanti. Iyalah, masing-masing juga masing bujang dan sama cantik sama kacak. Yang penting hashtag sudah ada walaupun drama belum bermula! (rtky/w)


Elfira Loy Ditegur Peminat Kerana Sombong

Kini berada di Mekah menunaikan ibadah umrah, Elfira Loy sempat melayan komen salah seorang peminatnya yang mendakwa beliau sombong ketika menyapa pelakon itu. Individu bernama Abaya Suraya meluahkan rasa kecewanya dengan memberikan komen di ruangan Instagram Elfira.

Teguran sopan itu memesan kepada Elfira supaya selepas pelakon itu balik dari mengejakan umrah, sikapnya akan lebih peramah dan ikhlas melayan peminat walaupun tiada ‘mood’ ketika itu.

Komen itu bagaimanapun mendapat respon Elfira yang memohon maaf atas sikapnya itu tetapi jelasnya beliau tidak berniat untuk bersikap sombong. Pun begitu Elfira menghargai tindakan peminatnya itu yang berterus terang.

Selain itu, Elfira juga berharap peminatnya berfikiran positif dan bersangka baik dengannya apabila berlaku situasi sebegitu. Kami respek dengan sikap peminat yang sebegini, tegur secara berhemah, barulah masalah boleh diselesaikan dengan baik. (rtky/w)


Sofi Jikan Ditahan Reman Tiga Hari, Bantu Siasatan

Penolong Pendaftar Mahkamah Majistret, Khairul Azhar Mohd. Ishak memerintahkan tahanan reman selama tiga hari kepada pelakon, Sofi Jikan atau nama sebenarnya Mohamad Shoffi Jikan bagi membantu siasatan berhubung kes pengambilan dadah jenis ganja.

Sofi direman di bawah Seksyen 15(1)(a) Akta Dadah Berbahaya 1952 dan boleh dihukum di bawah Seksyen 15 akta, memperuntukkan hukuman denda tidak melebihi RM5,000, penjara maksimum dua tahun atau kedua-duanya dan diwajibkan berada di bawah pengawasan polis selama dua tahun.

Semalam Sofi dibawa oleh anggota polis ke mahkamah kira-kira pukul 11.25 pagi dengan tangan yang bergari dan memakai pakaian lengkap baju lokap berwarna oren. Beliau telah ditahan sewaktu memberi keterangan bersabit laporan dibuat oleh Datuk farid Kamil.

Selain itu, adik kepada Sofi, Shaiful Jikan enggan memberikan sebarang komen sebagaimana siasatan masih dijalankan. Pun begitu, beliau meminta diberikan ruang untuk mereka sekeluarga menyelesaikan perkara ini. (rtky/w)


"Bahagia Jangan Ditunjuk, Nanti Orang Curi Pula"

Mengakui hatinya kini sedang berbunga-bunga, Fasha Sandha belum bersedia mendedahkan identiti lelaki yang sedang rapat dengannya sekarang. Dalam masa sama, Fasha enggan terlalu menunjukkan kebahagiaan di depan orang, bimbang nanti ‘dicuri’ orang pula.

“Hanya saya seorang yang tahu dengan siapa saya berkawan. Buat masa ini, saya lebih selesa berkawan saja. Bahagia kita jangan ditunjuk, nanti orang curi. Derita kita pula jangan beritahu semua orang, nanti kena keji”

“Kalau betul lelaki itu mahukan saya, dia kenalah bersabar. Setakat ini tiada siapapun yang mendesak,” kongsinya kepada Projek MMO mengenai identiti lelaki yang rapat dengannya sekarang.

Bercakap mengenai hubungannya, Fasha akui tidak lagi sunyi selepas bercerai dua tahun lalu. Tetapi jelasnya, hubungan itu tidak diketahui orang, dan jika benar-benar serius barulah beliau akan berkongsi.

Sebelum ini Fasha pernah bernikah dengan Jejai tetapi bercerai pada 2016. Hasil perkahwinan, pasangan itu dikurniakan dua orang cahaya mata. Sehingga kini Fasha masih belum berpunya tapi nampaknya sedang mengenali seseorang. (rtky/w)


Rezeki Pok Ya Duduk Hotel Concorde Mekah Percuma

Selepas telefilem Pok Ya Cong Codei viral di media sosial, rezeki pengarah dan pelakon Sabri Yunus semakin mencurah-curah.

Lakonan yang dipamerkan Sabri Yunus dalam cerita itu sangat memberi kesan sehinggakan ada pihak mencandangkan agar diberi pingat atau gelaran yang sewajarnya.

Terbaru, sebuah agensi menawarkan pakej untuk mengerjakan umrah dan turut disediakan penginapan di Hotel Concorde Mekah dan Madinah secara percuma.

Menurut pelakon yang terkenal dengan watak dialek Kelantan itu, dia tidak menyangka rezekinya melimpah ruah selepas telefilem itu disiarkan pada 20 Januari lalu.

“Saya tidak sangka telefilem tersebut diterima begitu hebat. Saya kini sedang menghasilkan telefilem Pok Ya Cong Codei untuk siaran Hari Raya Aidilfitri,” katanya kepada Kosmo! Online.

Pok Ya Cong Codei berkisar mengenai seorang lelaki gedebe (samseng) di Kelantan yang diupah oleh ahli perniagaan kaya mencari anak gadisnya yang dipercayai diculik.

Nama gelaran “cong codei” itu asalnya merujuk kepada sebuah hotel yang disewakan orang kaya terbabit untuk Pok Ya. Bagaimanapun babak memaparkan adegan Pok Ya mengeja nama hotel itu dipadamkan.


Dua Lagi Individu Terlibat Sedia Beri Keterangan

Pagi ini orang ramai dikejutkan dengan berita penahanan pelakon, Sofi Jikan yang didapati positif ganja. Terbaru pihak polis sudah berjaya mengenal pasti dua lagi individu yang disyaki terbabit bersama Sofi seperti yang didedahkan oleh Datuk Farid Kamil sebelum ini.

“Pelakon Sofi Jikan ditahan semasa dia tampil memberikan keterangan selepas didapati positif dadah dan dihadapkan ke Mahkamah Majistret Petaling Jaya, untuk perintah reman”

“Pada masa ini saya tidak dapat mendedahkan identiti dua lagi individu sehingga mereka tampil membantu siasatan. Dua lagi individu yang dinyatakan oleh Farid sudah menyatakan kesediaan untuk tampil membantu siasatan,” kata Timbalan Pengarah Jabatan Siasatan Jenayah Narkotik.

Sebelum ini Sofi telah ditahan di Balai Polis Mutiara Damansara pada jam 11 malam semalam, selepas hadir memberikan keterangan berhubung laporan polis yang dibuat oleh Farid pada 31 Januari yang lalu.

Berikutan itu, ramai mendakwa Sofi merupakan salah seorang antara tiga selebriti yang didakwa Farid menganiaya dirinya dengan meletakkan dadah ke dalam minumannya sehingga khayal dan berkelakuan ganas. (rtky/w)


"Biar Sama-Sama Rasa Susah Senang Berumah Tangga"

Pasangan Johan dan Ozlynn antara pasangan yang menjadi perhatian ramai kerana didikan anak-anak mereka yang terbaik. Baru-baru ini Ozlynn berkongsi sebuah video Johan membasuh baju anak-anak menggunakan tangan. Ramai memuji sikap Johan yang saling membantu isteri.

Lagi tinggi lagu tu, lg kuat la dia berus baju tu.. nampak x betapa dia bahagia buat kerja umah.. so korg toksah la buat andaian sendiri yg aku buli laki.. mmg dr zaman xde mesin basuh smp skrg mesin pengering pon ada kat umah.. baju putih mmg kami berus guna tgn.. lebih puas sb bersih.. dan xde istilah menyusahkan diri sb dh jadi rutin.. malas? Bkn ktorg.. keje umah buat sama2.. even anak2 pon buat sama.. baru seronok.. ni kdg kerja umah dh mcm jd tanggungjwp 100% kaum ibu.. sb kaum adam ckp dia penat carik duit.. ehhh abes yg kita dok meneran, bertarung nyawa utk lahirkan zuriat dorg?? Sume sb adat.. org pompuan kene buat sume keje umah.. sok anak ko berderet, dh x sempat jaga diri, laki x sempat ko nak hidang makan.. dah laki ckp ko dh x mcm dulu.. dan laki pon cuci mata kat tmpt lain.. acaner tuh??? So yg terbaik biar sesama rasa nikmat berumahtangga susah senang, penat lelah sesama.. baru la kita hargai pasangan kita.. pengorbanan suami & isteri.. buat kaum adam.. ada rezeki lebih jgn kedekut ngan isteri tau.. lg byk yg di curah, disedekahkan makin bertambah rezeki yg tidak disangka2 .. haaaa kaum isteri bila suami layan baik tu malam belanja laaaaaaaa? xkan tu pon aku nak ajar lagikkk p/s: JGN LUPA DGRKAN @era.je setiap isnin hingga jumaat 6-10am #johara

A post shared by  Johan & Ozlynn (@jozlynnhanania) on Feb 6, 2018 at 7:32am PST

Menerusi perkongsian itu, Ozlynn ada memesan kepada peminat agar tidak menuduhnya membuli suami kerana bagi beliau, kerja rumah patut dilakukan bersama dan bukanlah tanggungjawab isteri seorang sahaja. Malah jelasnya anak-anak juga sering membantu mereka membuat kerja rumah.

Dalam kenyataan yang sama Ozlynn turut berpesan kepada semua isteri diluar sana supaya tidak terlalu membebankan diri seorang diri membuat kerja rumah. Tidak mahu pula sibuk menjaga rumah sampai diri terabai dan tidak cantik lagi sehingga suami ‘cuci mata’ diluar kan. (rtky/w)


"Saya Tiada Masalah Dengan Tajuk Majalah Itu"

Dikecam gara-gara menjadi muka depan isu status isteri kedua bersama Izreen Azminda, Adira malas mahu melayan kritikan pedas yang dilemparkan peminat. Mengakui sejak bergelar isteri kedua, Adira sudah menerima pelbagai kecaman sehingga sudah lali.

“Kalau layan memang sakit hati jadi lebih baik jangan lain kerana lama-lama mereka akan diam sendiri. Saya sendiri dah bermacam-macam kontroversi yang saya lalui jadi saya dah lali, katalah apa pun”

“Bukannya saya minta tajuk begitu tetapi secara peribadi saya tiada masalah dengan tajuk tersebut. Tetapi saya faham isu poligami memang perkara sensitif dalam kalangan masyarakat,” katanya kepada m Star Online.

Selain itu, Adira turut meluahkan rasa simpati terhadap Izreen yang teruk dihentam peminat kerana statusnya juga sebagai isteri kedua. Terdahulu majalah tempatan telah menampilkan mereka sebagai muka depan majalah dengan isu ‘Naluri Isteri Nombor Dua’.

Ramai mempersoalkan tindakan majalah itu mengambil mereka sebagai muka depan, seolah mengangkat mereka yang digelar perampas rumah tangga. Kerana isu itu juga ramai mahu memboikot tidak mahu membeli majalah itu. (rtky/w)


Kecantikan Anak Gadis Abby, Norman Jadi Perhatian

Sejuk hati bila melihat dua keluarga bahagia Norman Hakim dan Abby Abadi. Mana tidaknya, walaupun sebelum ini pernah terpalit dengan konflik rumah tangga, kini dua keluarga besar ini dah macam adik-beradik.

Pergi bercuti sama-sama, sambut hari jadi bersama dan semuanya bersatu. Abby Abadi dan Memey Suhaiza pun saling sayang-menyayangi.

Umum mengetahui, Abby Abadi dan Norman dikurniakan 3 orang cahaya mata iaitu Danish Hakim, Marissa Dania dan Maria Danisha.

Apa yang menjadi perhatian ialah anak gadis pasangan ini iaitu Marissa Dania yang cantik seperti ibunya.

Siapa sangka Marissa baru saja berusia 13 tahun. Baru tingkatan satu dah cantik macam ni. Memang ramai gadis-gadis di luar sana makan hati melihat gadis secantik bidadari ini. Pandai mengaji pulak tu. Memang ciri-ciri menantu pilihan.


Suzy Bae Di Puji Pakai Hijab Hadiah Dari Peminat

Selebriti cantik Korea Selatan, Suzy Bae antara idol yang sangat peramah dan sangat disukai oleh peminat-peminatnya.

Baru-baru ini, foto Suzy Bae berhijab menjadi bualan ramai di media sosial. Dalam pertemuan bersama peminat di Korea minggu lalu, seorang peminat Suzy Bae dari Indonesia berpeluang untuk bertemu dengan penyanyi pujaan ramai ini.

Peminat bertuah itu memberikan hadiah hijab dan turut meminta untuk mengenakan selendang biru pada Suzy.

Lebih mengagumkan, Suzy terus menerimanya dan turut bergambar bersama gadis tersebut. Memang comel sangat Suzy berhijab.

Sepanjang sesi bertemu peminat itu berlangsung, Suzy terus memakai selendang tersebut.

Pasti ramai yang tahu, ada beberapa agensi pengurusan di Korea Selatan tidak dibenarkan untuk memberikan hadiah ketika sesi bertemu peminat atas faktor keselamatan. Memang beruntung peminat tersebut.


Sofi Jikan Ditahan Positif Dadah Jenis Ganja

KOSMO! hari ini melaporkan yang pelakon Sofi Jikan ditahan polis selepas didapati positif dadah jenis ganja.

Beliau ditahan di Balai Polis Mutiara Damansara semalam ketika hadir untuk memberi keterangan berhubung laporan polis yang dibuat Farid Kamil pada 31 Januari lalu.

Dalam laporan tersebut, Farid didakwa mendedahkan tiga rakan artisnya merupakan dalang di sebalik meletakkan dadah dalam minumannya.

Sofi Jikan akan dibawa ke Mahkamah Petaling Jaya hari ini bagi mendapatkan perintah tahanan reman. (rtky/m)


"Pakai Niqab Bukan Sebab Sombong Tapi Mahu Fokus"

Sudah beberapa kali menjejakkan kaki ke Mekah, Rozita Che Wan sering memakai niqab ketika di sana tetapi ramai mempersoalkan tindakannya kerana ianya tidaklah wajib. Jelas Che Ta, beliau memakai niqab kerana ingin fokus untuk beribadah selain untuk tidak dikenali.

“Ramai tanya saya kenapa pakai niqab semasa di Makkah sahaja dan apabila sampai di Kuala Lumpur dah tak pakai? Pada hal menutup muka ini tak wajib pun. Sebagai selebriti tak nak terganggu ibadah kerana orang kenal. Selain itu, boleh halang daripada orang batuk atau bersin depan muka”

Biasalah sebagai selebriti mesti ramai yang akan datang bergambar, pun begitu kongsi Che Ta, biarpun memakai purdah ada juga yang masih mengenali beliau kerana berjalan di sebelah suami, Zain Saidin.

“Maklumlah, ramai orang dekat sana. Walaupun berniqab, ada juga peminat yang perasaan kewujudan saya sebab berjalan bersebelahan dengan Zain Saidin. Jadi, daripada situ orang tahu perempuan sebelah Zain ialah Che Ta”

“Kalau dalam masjid saya buka niqab dan ada pula orang kata saya sombong sebab tak nak bergambar. Hakikatnya, saya ada letakkan had masa 30 minit untuk bergambar,” jelasnya kepada m Star Online. (rtky/w)


Hadiah Yang Paling Romantik Untuk Yang Tersayang

Sebelum ini, telefon pintar OPPO F5 didatangkan dengan warna merah dan hitam yang menawan. Terbaru, jika anda peminat tegar warna biru, OPPO F5 kini dengan warna dashing blue.

Memang cantik sangat! Peranti ini berwarna biru gelap dengan kemasan berkilat. Glamour habis jika anda memiliki telefon pintar Edisi Terhad ini.

Mempunyai fungsi canggih AI beautify, ia mampu mengesan tona kulit, umur dan juga jantina. Selfie anda nampak lebih jelas dan semula jadi cantik. Tak perlu lagi nak edit-edit!

OPPO F5 dengan warna Dashing Blue ini akan mula dijual dengan harga RM1,298.00.

Berita baik, jika anda Pre-Oder dari tarikh 5 Februari – 10 Februari di link ini http://www.oppostore.com.my/products/f5db/, anda akan dapat casing batu kristal dari Swarovski. Lebih menarik, 500 Pre-Order terawal berpeluang untuk mengukir nama yang tersayang pada casing tersebut.

Apa tunggu lagi, cepat dapatkan Edisi Terhad OPPO F5 Dashing Blue anda!


“Dulu Suka Mekap Tebal, Baru Sedar Buruk Rupanya”

Pelakon Anzalna Nasir antara selebriti yang memiliki kecantikan semula jadi. Rambutnya yang hitam ikal mayang memang menjadi idaman setiap wanita.

Bergelar selebriti bukan mudah. Kena sentiasa tampil cantik dan memang tidak dapat dipisahkan dengan solekan tebal. Namun bagi Anzalna, dia sedar solekan tebal membuatkan wajahnya lebih buruk.

“Kalau dulu, Anzalna akui memang suka bersolek tebal. Namun, lama-kelamaan baru sedar betapa ‘buruknya’ rupa Anzalna apabila bersolek tebal.

“Sekarang Anzalna lebih sukakan solekan yang ringkas dan masih mampu menyerlahkan kulit asli. Solekan Anzalna cukuplah dengan maskara dan pengilat bibir.

Mesti ramai nak tahu rahsia rambut Anzalna kekal cantik. Menurut Anzalna, rambutnya mudah dijaga dan tidak terlalu rumit tentangnya.

“Ia anugerah daripada faktor genetik kerana mak mempunyai rambut yang lebat dan hitam. Walaupun pada usia lanjut sekarang, boleh dikira berapa helai sahaja uban mak,” seperti dipetik daripada Intrend.


"Wanita Lembut Ni Selalu Garang Bila Jadi Kekasih"

Terlebih dahulu, tidak pasti adakah ini pengalaman peribadi atau sekadar pendapat. Menerusi Twitter, Zizan Razak memberi nasihat kepada peminatnya mengenai wanita yang nampak sahaja lembut tetapi sebenarnya garang dan bengis apabila sudah menjadi teman wanita.

Kenyataan nakal itu bagaimanapun membuatkan peminat geli hati dan mula mengusik pelakon dan pelawak itu mengenai hubungan ‘teman tapi mesra’ dengan Mira Filzah. Ada yang mendakwa kenyataan itu dituju khas untuk Mira yang memang terkenal dengan sikap lemah lembutnya.

Kalau betul ini pengalaman peribadi Zizan, eloklah orang kata teman wanita yang garang ini selalunya sangat penyanyang dan setia. Rata-rata peminat yang melihat ‘tweet’ Zizan itu mula ‘tag’ nama Mira di ruangan komen.

Tidak dinafikan wanita memang hampir keseluruhannya garang apa lagi apabila sudah berumah tangga dan mempunyai anak. Bertabahlah Zizan, dalam garang tu pasti ada manjanya kan! (rtky/w)


Aksi Cium Mulut Faliq & Chryseis Tan Dikecam

Minggu lalu, pewaris empayar perniagaan terbesar negara ini SM Faliq Nasimuddin dan Chryseis Tan selamat diijab kabul selepas kisah cinta mereka menjadi bualan ramai tahun lalu.

Memang mewah dan meriah majlis pernikahan mereka. Selepas majlis akad nikah, pasangan ini tampil dengan persalinan tradisi Cina.

Memang unik majlis mereka ini memandangkan perkahwinan ini melibatkan dua bangsa Melayu dan Cina.

Apa yang menjadi perhatian ialah aksi cium mulut antara pasangan ini yang tidak sesuai di kongsikan di media sosial.

Ada pihak yang menyifatkan pasangan ini tidak menghormati sensitiviti sebagai orang yang beragama Islam.

Namun foto tersebut bukan dikongsikan oleh Faliq atau Chryseis. Ia di muat naik oleh teman atau ahli keluarga yang hadir pada majlis itu.


"Bila Mengaku Selebriti, Kalau Boleh Tapak Kaki Pun Nak Cium"

Berkunjung ke pusat peranginan Maldives bersama keluarga baru-baru ini, Nabila Huda sempat berkongsi tentang masyarakat di sana yang sedikit perkauman. Jelasnya, ketika disana apabila beliau mengaku seorang selebriti terkenal barulah beliau diberi layanan yang baik.

“Tak faham kenapa beberapa orang di sini agak perkauman. Kalau warga asing bukan main senyum layanan baik tapi nampak palsu. Kalau orang Asia, buat muka. Nasiblah kita orang Malaysia ni ada budi bahasa”

“Bila terangkan siapa kita sebenarnya, I’m a celebrity from Malaysia, I’m famous, barulah nak layan sebaiknya. Kalau boleh tapak kaki pun nak cium. Tapi memang tak perlu nak terangkan semua tu”

Pun begitu, Nabila mendakwa tidak semua orang disana begitu, hanya orang yang berada di bandar sedikit sombong. Perkongsian itu turut mendapat respon dari peminat yang bersetuju dengan beliau.

“Layanan baik ni nak kena ikut darjat eh? Orang dekat pulau baik gila. Lemah lembut, orang dekat bandar kena banyak bersabarlah. Susah sangat ke nak senyum? Aku ni okay je strangers dekat mana-mana jumpa pun sentiasa senyum walaupun tak ada respons,” tulisnya.

Harap Nabila bersabarlah dengan kerenah manusia yang pelbagai jenis ini. Biarpun lain negara, tetapi sebagai manusia perangai tetap sama, rambut sama hitam tetapi hati manusia siapa yang tahu. (rtky/w)


Majalah Dikecam Kerana Tema Isteri Kedua Jadi Muka Depan

Isu poligami di Malaysia memang agak panas untuk dibincangkan, biarpun halal di sisi agama. Lebih panas lagi apabila majalah tempatan terkenal, URTV mengangkat dua orang berstatus isteri kedua, Izreen Azminda dan Adira Suhaimi sebagai muka depan majalah bulan ini.

Majalah yang bertemakan ‘Naluri Isteri Nombor 2’ itu mencetuskan kemarahan orang ramai dengan mempersoalkan tujuan majalah itu mengangkat nama wanita yang memusnahkan kebahagiaan orang lain. Kerana geram, ada juga ingin memboikot enggan membeli majalah itu lagi.

Kalau lihat pada ruangan komen, nama Izreen lebih hangat diperkatakan berbanding Adira. Malah kenyataan Izreen sebelum ini berkenaan ‘extend masjid’ juga disebut dalam krtikan pedas mereka.

Bagaimanapun pihak URTV sempat membalas, peminat tidak berhak menghukum orang lain tetapi majalah itu tetap dihentam dengan kecaman bertalu-talu. Ada juga yang masih membangkitkan tindakan Izreen bernikah secara rahsia tanpa pegetahuan isteri pertama dulu.

Untuk pengetahuan, Izreen telah bernikah secara senyap dengan seorang pemuzik, Ude Wahid sebagai isteri kedua. Hanya selepas beberapa bulan selepas itu isteri pertama, Intan Liana mengetahuinya. (rtky/w)


Pergi Acheh, Kegiatan Datuk Vida Terdedah

‘Kehilangan’ Datuk Seri Vida baru-baru ini walaupun hanya 2 hari tetap dapat dirasai oleh peminat setia usahawan kosmetik ini. Malah perkara tersebut turut membuatkan peminatnya tertanya-tanya ke manakah menghilangnya Vida?

Bagiamanapun, melalui mStar Online, Vida rupa-rupanya berkunjung ke Acheh, Indonesia untuk meninjau sendiri beberapa ‘pesantren’ atau pun pusat tahfiz. Sebelum ini, Vida pernah menyatakan bahawa tahun 2018 adalah tahun untuknya mengumpul saham akhirat.

“Saya datang sini nak cari saham akhirat…tengok ‘pesantren’ dan bercadang nak buka (pesantren) di Ipoh dan Kota Bharu. Saya nak lihat cara mereka menguruskannya di sini dan insyaAllah kalau ada rezeki, saya akan bawa sesuatu yang baik untuk orang Aceh,” jelasnya.

Selain itu, Vida juga menyatakan bahawa dia pastinya mengutamakan bantuan kepada rakyat Malaysia terlebih dahulu. Tambahnya, oleh kerana perjalanan memerlukan dia masuk ke kawasan pedalaman, di mana rangkaian internet adalah terhad.

“Saya pergi kawasan-kawasan kampung, nak kemaskini?media sosial) tu susah sedikitlah. Saya tak sempat baca komen dan terkejut rupa-rupanya saya dikenali di sini. Terima kasih banyak,” katanya. (rtky/s)


Syafiq Yusof, Isteri Timang Cahaya Mata Kedua

Tahniah kepada Syafiq Yusof dan juga isteri kerana telah selamat menimang cahaya mata kedua. Berita baik itu pengarah muda ini melalui akaun Instagram.

Nuur Nusaybah binti Muhamad Syafiq (ironwoman). 4/2/2018 3.6kg. Nusaybah merupakan salah seorang daripada serikandi Islam dan merupakan pejuang Muslimah Islam yang pertama”

“Dia turut serta dalam Perang Uhud, Perang Hudaibiyyah, Perang Hunain dan Perang Yamamah serta menyaksikan Bait al-Aqabah,” jelas Syafiq menceritakan serba sedikit tentang pemilihan nama anaknya itu.

Anak kepada penerbit terkemuka, Datuk Yusof Haslam ini telah mendirikan rumahtangga dengan Aisyeah Zainal pada 5 April 2014 dan dikurniakan cahaya mata pertama, Nuur Jannah pada Januari 2016. (rtky/s)


“Berhijab Adalah Pilihan Saya & Rasa Cinta Pada Allah”

Mula berhijab sepenuhnya pada tahun 2013, penyanyi Mizz Nina mengucapkan syukur kerana masih kekal dengan hijrahnya.

Jika sebelum ini boleh dikatakan setiap hari Mizz Nina menghabiskan masa dengan menyanyi. Kini semuanya sudah digantikan dengan membaca Al-Quran pada setiap pagi manakala hujung minggu pula dia menghadiri kelas mengaji.

Sempena Hari Hijab Dunia yang disambut pada 1 Februari lalu, Mizz Nina kongsikan luahan hatinya di akaun Instagram selepas 5 tahun berhijab.

Tambah Mizz Nina lagi, berhijab adalah pilihannya dan ia menunujukkan rasa cintanya pada Allah.

“2018 genap 5 tahun saya memakai hijab. Alhamdulilah, cepat masa berlalu. Sempena Hari Hijab Sedunia, saya menyokong semua wanita berhijab di seluruh dunia.

“Memakai hijab adalah pilihan saya dan ini cara saya untuk menunjukkan rasa cinta pada Allah. Pemakaian saya sekarang ini melindungi saya dan orang yang saya sayangi dari kecelakaan. Hijab adalah mahkota saya.

Menurutnya lagi, dia selesa dengan imejnya kini dan akan terus istiqomah dengan penghijrahannya.


Kajian: Wanita Kelihatan Paling Cantik Di Usia 30-an

Siapa cakap makin tua makin tak cantik? Tengok Fazura, walaupun dah berusia 34 tahun, masih cantik dan meletop! Ramai je selebriti 30-an yang makin cantik kalah anak dara.

Kajian terbaru mendedahkan, wanita mencapai tahap kecantikan paling sempurna pada usia 31 tahun. Wanita di luar sana jangan risau kalau usia dah masuk 3 siri!

Kajian ke atas dua ribu lelaki dan wanita di Britain mendapati, kecantikan seseorang wanita itu bukan hanya dari paras rupa tetapi juga personaliti dan penampilan.

Sebanyak 70 peratus responden mentafsirkan wanita kelihatan cantik apabila mereka berkeyakinan atau memperlihatkan tahap keyakinan diri yang tinggi.

67 peratus daripada responden mengatakan, kecantikan bergantung pada wajah yang menawan. 47 pula peratus melihat kecantikan berdasarkan penampilan.

Kajian juga mendedahkan, wanita dewasa dipandang lebih cantik dan menarik berbanding wanita muda. Kajian juga menyebut, wanita berusia 30-an jauh lebih cantik berbanding gadis berusia 18, 19 atau awal 20an.


"Tiga Rakan Artis Sabotaj, Letak Dadah Dalam Minuman Farid Kamil?"

Tempoh hari Farid Kamil mengejutkan orang ramai apabila hadir ke balai polis membuat laporan, tetapi ramai berteka-teki tentang laporan dibuat beliau. Menerusi Astro Gempak, Farid mendakwa dirinya dianiaya tiga rakan artis yang meletakkan dadah di dalam minumannya.

Dalam laporan itu, Farid menjelaskan kekerasan yang dilakukannya tempoh hari disebabkan kesan minumannya yang dicemari dadah hingga membuatkan dirinya tidak waras. Farid juga mendakwa diberikan rokok bersalut sejenis cecair hingga dirinya berasa khayal.

“Ketiga-tiga rakan artis termasuk pelakon dan pengarah, penyanyi yang pernah terkenal dengan genre R&B semasa 1990an serta seorang lagi pelakon yang tidak dapat didedahkan namanya,” katanya yang membuat laporan di Balai Polis Taman Tun Dr Ismail pada 31 Januari.

Selain itu Farid juga menyuarakan rasa tidak puas hati terhadap layanan pihak polis terhadapnya ketika direman, sehingga menyebabkan kecederaan kepadanya. Malah Farid turut mempersoalkan gambar penahanannya yang tular tempoh hari di media sosial.

Manakala Ketua Pegawai Penyiasat, SAC Fadzil Ahmat mengesahkan laporan polis yang dibuat Farid. Jelasnya lagi, pihak polis juga akan memastikan siasatan sepenuhnya dijalankan terhadap perkara itu. (rtky/w)


Puteri Sarah, Syamsul Yusof Mahu Anak Ramai

Biarpun cahaya mata sulung baru sahaja berusia lapan bulan, Puteri Sarah mengakui beliau dan suami, Syamsul Yusof sedang berusaha untuk menambah anak lagi. Meskipun ada berpendapat terlalu awal untuk menambah anak, tetapi Sarah sudah bersedia menimang anak lagi.

“Memang sekarang kami sedang berusaha untuk mendapatkan cahaya mata kedua dan jika diberikan rezeki memang saya cukup gembira. Saya dan Syamsul memang inginkan anak yang ramai dan saya sendiri memang sudah bersedia kerana tidak mahu menunggu lama untuk dapatkan anak kedua”

Menurut Sarah, beliau dan suami memang sukakan keluarga yang besar, apalagi tidak mahu menunggu terlalu lama untuk mendapatkan bayi kedua. Kongsi Sarah lagi, Syamsul kalau boleh mahukan semua anak lelaki tetapi tidak tolak rezeki yang datang.

“Tambahan pula, doktor pun memberitahu tiada halangan untuk saya hamil walaupun tidak sampai setahun melahirkan Syaikul. Suami kalau boleh mahu semua anak lelaki tapi saya pula nak anak perempuan. Apa-apa pun kalau ada rezeki tidak kisah,” katanya kepada m Star Online.

Orang kata kalau anak ramai buat tambah meriah rumah, tak adalah sunyi sangat nanti Sarah. Apapun semoga pasangan ini dikurniakan rezeki untuk menimang cahaya mata lagi selepas ini. (rtky/w)


Kaki Kritik Sibuk Kira Dosa Nabila Huda

Merasakan diri terlalu bagus dan tidak mempunyai dosa langsung mungkin menjadi sebab mengapa segelintir warga laman sosial gemar melemparkan hinaan dan juga menilai dosa orang lain.

Apa yang pasti, gambar perkongsian Nabila Huda ke Maldives baru-baru ini memang cantik namun kerana merasakan diri maksum, terlalu banyak komen yang seakan cuba mengira dosa pelakon wanita berkenaaan.

Bagaimanapun ada yang masih waras dan menasihatkan agar warga laman sosial yang lain melihat diri sendiri terlebih dahulu.

Jika dilihatkan, sukar untuk menghalang jari jemari kaki pengkritik di laman sosial ini untuk terus meletakkan hukum dosa pahala orang lain. Jadilah pengguna laman sosial yang bijak dan tidak sibuk menimbang pahala orang lain. (rtky/s)


Suplemen Untuk Bayi, Neelofa Dikritik Ramai

Baru-baru ini, Neelofa telah mempromosikan satu produk di Instagram Stories. Bagaimanapun melalui beberapa penerangan tentang apa yang dipromosikannya itu mengundang rasa kurang senang di kalangan masyarakat kerana melibatkan bayi.

Melalui perkongsian di laman Twitter itu juga, ramai wanita yang menyuarakan kebimbangan terhadap produk yang dipromosikan tersebut yang menyenaraikan bayi juga boleh mendapatkan produk tersebut.

Malah warga laman sosial itu juga turut mendapatkan pandangan daripada akaun seorang doktor bagi menjelaskan kepentingan produk tersebut kepada bayi mahu pun kanak-kanak.

Ada yang tidak terus mengecam namun memohon agar Neelofa selepas ini berhati-hati dalam mempromosikan sesuatu produk. Apa yang pasti, Neelofa tentu mempunyai jawapan terhadap perkara tersebut. (rtky/s)


9 Selebriti Korea Cantik Tanpa Pembedahan Plastik!

Negara Korea terkenal dengan pembedahan plastik dan mereka juga antara negara terbaik untuk menjalani proses mengubah wajah.

Disebabkan itu, memang susah nak cari selebriti Korea yang semulajadi cantik tanpa pembedahan plastik.

Boleh dikatakan hampir 80 peratus selebriti Korea mengubah wajah sebenar mereka sehingga susah nak cam wajah sebelum dan selepas pembedahan plastik.

Kami senaraikan 10 selebriti Korea yang semamangnya semula jadi cantik tanpa pembedahan plastik!

Yoona antara selebriti Korea tercantik. Yoona juga pernah tersenarai di antara 100 wanita tercantik di dunia pada tahun 2013 oleh Independent Critics. Yoona turut menjadi wanita tercantik di Asia oleh majalah di China.

Kebanyakan gadis di Korea impikan wajah seperti pelakon Kim Tae Hee, mata yang besar, bibir tebal dan mempunyai kelopak mata. Sentiasa tersenarai dalam wanita tercantik di Korea.

Dalam satu temu bual, Park Shin Hye menjelaskan dia langsung tidak melakukan pembedahan plastik, padanya pembedahan plastik hanya menyakitkan sahaja.

Sandara Park berjaya mengekalkan kecantikan asli dan disebabkan itu dia banyak terpilih menjadi CF untuk iklan produk kecantikan di Korea.

Duta produk kecantikan Laneige, Song Hye Kyo, satu-satunya artis Korea yang tersenarai dalam 100 wanita tercantik di dunia setiap tahun. Dia terpilih bukan sahaja kerana kecantikan semulajadi tetapi juga latar pendidikan yang dimilikinya.

Gambar Song Ji Hyo ketika remaja ini pernah disiarkan dalam Running Man. Doktor yang juga merupakan pakar pembedahan plastik juga pernah mengesahkan bahawa kecantikan Ji Hyo adalah asli.

Pelakon ini sudah mula berlakon sejak kecil lagi.Wajahnya ketika zaman remaja sehingga sekarang tidak jauh beza.

Pelakon ini digelar ‘Babyface’ Korea kerana wajahnya langsung tidak berubah dari dulu hingga sekarang. Dah umur tiga puluh pun masih comel macam ni.

Merupakan peminat fanatik G Dragon memiliki kulit yang sangat cantik. Juga tersenarai antara wanita Korea tercantik. Mempunyai paras rupa yang kecil menjadikan dia sentiasa awet muda.


5 Senaman Mudah Miliki Punggung Seperti Kilafairy

Gara-gara berkongsikan gambar yang memperlihatkan bentuk badannya, akaun Instagram Kilafairy dihujani dengan komen yang kurang enak.

Namun apa yang pasti, ramai wanita cemburukan bentuk badan dan punggung Kilafairy yang memang ‘meletop’. Ada juga yang membandingkan bentuk badan Kilafairy seperti Kylie Jenner

Kami sediakan senaman mudah untuk anda yang idamkan punggung seperti Kilafairy.

Squats boleh memejalkan punggung anda dalam masa yang singkat, tanpa melakukan sebarang pembedahan. Jadi , jika anda inginkan pinggul yang mantap, lakukan senaman mencangkung!

Ini antara senaman paling mudah yang boleh lakukan di rumah. Hanya sandar pada dinding dalam keadaan separuh mencangkung. Senaman ini bagus untuk punggung dan menguatkan peha. Tahan selama mungkin yang anda mampu.

Senaman ini paling menyeronokkan kerana anda hanya perlu baring, bengkokkan lutut dan angkat punggung. Ketika mengangkat punggung tahan selama 30 saat untuk kesan lebih cepat. Kesannya, punggung anda akan jadi bulat seperti Kim Kardashian.

Ini antara senaman paling popular untuk mencantikkan punggung. Pastikan anda lakukan dengan betul jika tidak senaman tersebut jadi sia-sia je. Senaman ini hanya fokus pada punggung dan untuk kesan lebih bagus, lakukan sambil memegang beban.

Nak cantik memang menyakitkan. Senaman PLANK akan membina otot perut dan punggung. Cara paling berkesan untuk menaikkan punggung ialah dengan menyilangkan kaki. Lakukan setiap set selama seminit dan tukar silangan kaki.


"Terima Kasih Ya Allah Kerana Menjemputku"

Bukan semua orang berpeluang menjejakkan kaki ke tanah suci Mekah, dan bagi Elfira Loy, beliau sangat teruja dapat berada di sana lebih-lebih lagi pada usia masih muda. Menerusi Instagram, Elfira meluahkan rasa sebak selepas menyelesaikam umrah pertamanya semalam.

Perkongsian yang disertakan dengan sekeping gambar menunjukkan Elfira manis memakai jubah berwarna ungu. Dalam perkongsian itu, Elfira turut memaklumkan dirinya berasa gembira dan lebih tenang selepas habis menunaikan umrah pertamanya.

Rata-rata peminat juga turut sama mendoakan Elfira mendapat umrah mabrur, selain itu juga ramai yang meminta Elfira mendoakan mereka juga dapat menjejakkan kaki ke sana suatu hari nanti.

Selain Elfira, Wawa Zainal juga turut berada di Mekah sekarang bersama bapa tersayang menunaikan ibadah umrah. Semoga segala ibadah yang dilakukan dipermudahkan buat mereka di sana. (rtky/w)


Menyanyi Dalam MRT, Nabila Razali Kena Tumbuk?

Gara-gara menyanyi di dalam MRT baru-baru ini, penyanyi yang meningkat naik Nabila Razali mendapat ugutan mahu ditumbuk oleh seorang individu. Ugutan itu disampaikan melalui laman Twitter yang tiba-tiba bengang dengan penyanyi ini.

“Saya menyanyi di dalam MRT tempoh hari atas undangan pihak TV3 bagi mempromosikan Anugerah Juara Lagu. Tapi perkara itu disalahertikan oleh segelintir netizen yang anggap saya sengaja buat bising”

“Ada salah satu tweet tu ditulis nak tumbuk saya kalau jumpa saya di sana. Kenapalah sampai nak tumbuk, bukan saya buat salah pun. Tren yang? kami naik itu juga merupakan tren khas untuk kempen pertandingan AJL dan tidak pun menganggu penguna MRT lain,” kongsinya kepada mStar Online.

Namun bagi Nabila, setelah berbincang bersama pihak pengurusannya, dia beranggapan bahawa perkara tersebut mungkin usikan daripada warga laman sosial saja namun turut berharap agar perkara sedemikian tidak terjadi lagi. (rtky/s)